Mar 3, 2016 Begram, Face2Face, HTC, HTC servisni centar, HTC Srbija\nPopravka većine HTC telefona odnetih u ovlašćeni HTC servisni centar, Begram, od sada moguća u roku od sat vremena i u prisustvu korisnika\nHTC pojačava postprodajnu podršku svojim korisnicima u Srbiji brzim „Face2Face“ servisom pametnih telefona, u saradnji sa ovlašćenim servisnim centrom u Srbiji – kompanijom Begram servis d.o.o. Nova usluga omogućava korisnicima HTC-a da u najvećem broju slučajeva u roku od sat vremena dobiju nazad svoj pametni telefon, kao i da većina telefona sa složenijim servisnim intervencijama bude popravljena u roku od 24 sata.\nFace2Face servis je dostupan svim korisnicima koji svoj HTC pametni telefon odnesu u servisni centar Begram, u ulici Bulevar Mihajla Pupina 117, u Beogradu. Uređaji se na licu mesta ispituju i u oko 80% slučajeva popravljaju u roku od sat vremena. Po želji, korisnici mogu i da prisustvuju popravci, a po završetku dijagnostike i servisa telefonom i emailom dobijaju obaveštenje da mogu da preuzmu svoj uređaj. Kod ozbiljnijih kvarova i/ili oštećenja, kada brza Face2Face popravka nije moguća, korisnicima se u predviđenom roku od sat vremena šalje kompletna informacija o daljim koracima u procesu servisiranja.\n„Potpuno smo svesni da zadovoljstvo korisnika u velikoj meri zavisi od kvaliteta postprodajne podrške i zato želimo da im pružimo brzo rešenje u slučaju problema sa funkcionisanjem telefona“, izjavila je Petra Razić, direktorka HTC-a za region Adriatik, najavljujući novu uslugu. „Ako korisnici odnesu svoj HTC pametni telefon na popravku direktno u Begram servis, servis će im u najvećem broju slučajeva popraviti uređaj na licu mesta, u roku od sat vremena, čemu mogu i lično da prisustvuju. Uz drastično skraćivanje ciklusa popravke, Face2Face servis je ujedno i naš odgovor na sve ličniji odnos korisnika prema pametnim telefonima, i naš kanal bolje direktne komunikacije sa svojim korisnicima”, rekla je ona.\nNa osnovu relevantne statistike, procena je da će oko 80% uređaja donetih na popravku u Begram servis moći da se popravi u roku od sat vremena, potvrdio je Aleksandar Ilić, direktor kompanije Begram. „Najveći deo preostalih uređaja biće servisiran u roku od 24 sata, a više vremena biće nam neophodno jedino kada intervencija zahteva zamenu složenijih delova pametnog telefona ili detaljno testiranje i ispitivanje kako bismo obezbedili i potvrdili normalno funkcionisanje uređaja“, objasnio je Ilić.\nFace2Face servis, karakteristike:\nZakazivanje servisiranja uređaja pozivom na besplatni broj: 0800 234 432; od aprila 2016. mogućnost zakazivanja servisa preko web stranice.\nRazgovor sa serviserom „licem u lice“, opis problema i popravka neposredno po donošenju uređaja, gde korisnik može da prisustvuje popravci.\nU slučajevima složenije popravke uređaj se šalje u centralni servis, uz mogućnost da se nakon intervencije kurirskom službom direktno dostavi korisniku na naznačenu adresu.\nUz svaku intervenciju koja podrazumeva brisanje podataka obezbeđeno je vraćanje/oporavak kontakata sa telefona.\nLenovo VIBE K5 Plus telefon\nCat S60 najavljen kao prvi pametni telefon na svetu sa integrisanom termalnom kamerom


Zašto su nemačke firme privlačne srpskim stručnjacima? - Bizlife.rs\nZašto su nemačke firme privlačne srpskim stručnjacima?\n18:03 Beograd, 17/05/2013\nNemačke kompanije su privlačne srpskim stručnjacima zbog mogućnosti napredovanja i redovnih plata, rekao je danas u Beogradu direktor Delegacije nemačke privrede u Srbiji Michael Schmitt.\nOn je drugog dana Nemačko-srpskog sajma zapošljavanja rekao za portal EurAktiv Srbija da se radnici opredeljuju za stabilnost, a da su nemačke firme, naročito velike, poznate po razvijenoj politici zadržavanja radnika.\n"Ljudi žele sigurnost, stabilnost, a u nemačkoj firmi je velika mogućnost da to i nadju", rekao je Schmitt.\nOn je ukazao da nemačke kompanije ne dolaze u Srbiju isključivo zbog tržišta, već zbog radne snage. "Tržište je malo, oni dolaze ovde jer mogu bolje da rade nego u susednim zemljama ili možda Nemačkoj", kazao je Schmitt.\nOn je ukazao da medjutim postoji mnogo prepreka povezivanju sprskih radnika sa nemačkim tržištem, a jedna od njih je jezik. Schmitt je naglasio da je nemačko tržište otvoreno za radnike drugih članica Evropske unije, kao i trećih zemalja, uključujući Srbiju.\nPo podacima koje je izneo, u narednih 15 godine broj aktivnog stanovništva u Nemačkoj će se smanjiti za oko sedam odsto te će nedostajati 6,5 miliona radnoaktivnih ljudi.\nDok u auto-industriji nedostaju IT stručnjaci i mašinski inženjeri, u gradjevinskoj industriji oko 25.000 nemačkih inženjera nema posao, naveo je.\nCilj Delegacije nemačke privrede u Srbiji je da privuče što više nemačkih firmi koje imaju mogućnost zapošljavanja visokoobrazovanih stručnjaka iz Srbije, bilo za domaće tržište ili za neko od svetskih gde te kompanije posluju. "Ako Srbija počne pregovore o pristupanju EU, smatraće se delom nemačkog i evropskog tržišta rada. Umesto da uvozimo radnike iz Srbije, bolje je da ih zaposlimo ovde", ocenio je on.\nU Srbiji posluje 370 nemačkih preduzeća, zapošljavajući više od 25.000 ljudi, a uložila su ukupno preko dve milijarde evra. Prvi Nemačko-srpski sajam karijere održava se u Jugoslovenskoj kinoteci, a završava se danas u 18.00. Organizatori Sajma su Delegacija nemačke privrede u Srbiji i Nemačko-srpsko privredno udruženje.


M. K. 12. aprila 2018. 06:26\n„To dolivanje ulja na vatru je veoma rizično u današnjem svetu. U Americi su nakon održanih predsedničkih izbora smislili da se Rusija mešala u izborni proces. Sada, nakon 18 meseci, redovno na svakih nekoliko meseci dolazi do pojačavanja režima sankcija, bez realnog razloga. S obzirom na to da se sankcije uvode na osnovu pretpostavki a ne na osnovu nekog dokazanog ruskog ’zlodela‘, ispada da one mogu biti uvedene protiv bilo koga i to bilo kad, bez ikakvog konkretnog povoda“, kaže Metan.\n„Bojim se da slučaj Skripalj nije doveo do očekivanog efekta i da je teorija udara Rusije na nevinu britansku demokratiju sve manje ubedljiva. Takođe, plašim se da će isfabrikovati bar još jedan slučaj pred samo održavanje Svetskog prvenstva u fudbalu, kako bi sabotirali ovaj događaj. Uveren sam da će se desiti nešto u već poznatom obliku „provokacija ukrajinske vojske u Donbasu“, „dokazi da je bilo hemijskog napada u Siriji“, „tuče i haos navijača u Rusiji“, ističe Metan.\n„Posle primene izuzetno oštrih mera u Avganistanu 2001. godine, Iraku 2003. godine, Libiji 2011. godine. Ukrajini 2014, Siriji tokom poslednjih sedam godina i mekih mera poput obojenih revolucija u Srbiji, Gruziji, Moldaviji, Kirgistanu posredstvom finansiranja nevladinih organizacija, sada SAD aktivno koriste ekonomske sankcije u vidu oružja za masovno uništenje protiv onih država koje su označene kao neprijatelji ili nesavesni konkurenti“, podvlači Metan.\n„U vreme hladnog rata diplomate nisu korišćene kao instrument za sprovođenje mera između superdržava. U to vreme su se koristili špijuni. Ali ovim je započeta nova era, novi vid ’diplomatskih sankcija‘. To je veoma loše, zato što dovodi do sužavanja prostora za dijalog. Tako se nije tako radilo ni u vreme Hladnog rata“, upozorava švajcarski političar.\n„U ovoj bezumnoj situaciji ostaje samo da se dela po principu ’manjeg zla‘. Rusiju pozivam da i dalje postupa hladne glave. Nadam se da će u jednom momentu zapadno društvo shvatiti da pravi grešku koja potencijalno može biti opasna po budućnost čitavog čovečanstva“, upozorava švajcarski političar.


Nemci otkrili kakav je plan za Grujića - Sportske.net\nHoće li Herta uspeti da zadrži bivšeg vezistu Crvene zvezde?\nTvitovi - Zna se ko je na udaru navijača Liverpula!Pepova lekcija Klopu, totalna neizvesnost u Premijer ligi!Ne da se Liverpul, izjednačenje!Tačno 11,2 milimetara sačuvalo nade Sitija, a onda je Kun stupio na scenu!Jeste li videli šta je Kompani rekao Salahu?\nPrvi deo tekuće sezone nije bio preterano uspešan za Marka Grujića (22) iako je vezista Liverpula napravio dobar potez prelaskom u Hertu.\nJirgen Klop je smatrao da će bivši fudbaler Crvene zvezde napredovati na pozajmici u Herti i verovatno bi sve išlo po planu da povrede nisu sputale Grujića.\nSamo sedam nastupa uspeo je da zabeleži reprezentativac Srbije u dresu plavo-belih iz Berlina, ali se u Herti nadaju da će bar tokom proleća Gruja uspeti da se dokaže u još boljem svetlu.\nGeneralni menadžer Herte Mihael Prec otkrio je za "Bild" kakav je plan u slučaju Marka Grujića. Kako trenutno stoje stvari, Srbin bi od naredne sezone trebalo da deluje kao rezerva u Liverpulu.\n"Nema nikakvog dogovora sa Liverpulom oko pozajmice za narednu sezonu. Oni žele da ga vrate i da postane rezervna opcija u veznom redu", rekao je Prec.\nJirgen Klop u rosteru trenutno ima Džinija Vajnalduma, Nabi Keitu, Džordana Hendersona i Aleksa Okslejda-Čemberlejna, što znači da Gruju ponovo čeka velika konkurencija, ali bi leto moglo da donese neke nove momente koji bi srpskom fudbaleru donele više prostora na "Enfildu".\nMarko Grujić je za Liverpul potpisao pre tri godine, a priključio se klubu šest meseci kasnije. Tokom prethodne sezone bio je pozajmljen Kardifu, a prošlog leta stigao je u Hertu na jednogodišnju pozajmicu.


Bečki Tehnički i Medicinski fakultet osmislili spektakularnu metodu posmatranja životinja iznutra - Naši u svetu\nBečki Tehnički i Medicinski fakultet osmislili spektakularnu metodu posmatranja životinja iznutra\nObjavljeno 05/06/20 u 07:00\nFoto: TU Wien/ Max Perutz Labs\nŠta se dešava u unutrašnjosti jednog člankovitog crva? Kako su raspoređene određene vrste ćelija u telu jednog vodozemca meksičke ambistome? Kako izgleda struktura nervnih ćelija kod zebre ribe? Ukoliko se želelo odgovoriti na ovakva biološka pitanja do sada je postojala samo jedna mogućnost: iseći životinje deo po deo i onda ispitivati pod mikroskopom, pri čemu bi mnoge važne strukture bile uništene.\nMedicinski fakultetTehnički fakultetŽivotinje\n“Trideset godina živim u Švajcarskoj ali moje rodno Lopare…”, Srbin i veliki humanitarac pomaže svoj narod oduvek (VIDEO)\nGEST ZA DIVLJENJE! Srpski studenti medicinskog fakulteta skupljaju novac za pomoć…\nNajmlađa senatorka u istoriji Holandije u poseti Srbiji: “Srpsko društvo razume…\nJezivo! Tone i tone loše i nekvalitetne hrane našlo put do Srbije! Uništeno 28,6 tona…\nNataša je prva slepa osoba na svetu koja je savladala grnčarstvo i prvi slepi student…\nAustralija: Vrućinama se ne nazire kraj, prve žrtve životinje (FOTO+VIDEO)\nVučić uručio mladim lekarima ugovore o zaposlenju (FOTO)\nMlada lekarka već otišla u SAD, ali se vraća da radi u Srbiji


Tramp otkazao mirovne pregovore o Avganistanu - Sputnjik Srbija\n19:35 13 Jun 2021\nTramp otkazao mirovne pregovore o Avganistanu\n08:20 08.09.2019 (osveženo 09:31 08.09.2019) Preuzmite kraći link\nAmerički predsednik Donald Tramp izjavio je da je zbog terorističkog napada u Kabulu, u kojem je ubijeno 12 osoba, među kojima i jedan američki vojnik, otkazao ranije planirane sastanke sa talibanskim liderima i avganistanskim predsednikom Ašrafom Ganijem.\n„Glavne talibanske vođe i, odvojeno, predsednik Avganistana u tajnosti je trebalo da se sastanu sa mnom u „Kamp Dejvidu“ u nedelju. Trebalo je da oni dođu večeras u Sjedinjene Američke Države. Nažalost, da bi stvorili lažni uticaj, priznali su odgovornost za napad u Kabulu, u kojem je ubijen jedan od naših vojnika i 11 drugih osoba. Odmah sam otkazao sastanak i mirovne pregovore“, napisao je američki predsednik na Tviteru.\nTramp je dodao da „ako oni (talibani) ne budu mogli da se dogovore o prekidu vatre za vreme ovih veoma važnih pregovora... Onda oni, verovatno, u svakom slučaju nemaju načina da se dogovore o značajnom sporazumu“.\nU četvrtak se u oblasti Kabula Šaš Darak, gde se nalazi štab NATO, američka ambasada i vladine zgrade, dogodila eksplozija, za koju su talibani preuzeli odgovornost. Ministarstvo unutrašnjih poslova Avganistana saopštilo je da je od eksplozije poginulo oko deset osoba. Komanda operacije „Odlučna podrška“, koju NATO sprovodi u zemlji, informisala je da su „tokom borbenih dejstava“ poginula dva vojnika iz Rumunije i Sjedinjenih Američkih Država.\nmirovni pregovori, Donald Tramp, Avganistan\n19:30 Moja Rusija: Carski vrtovi u srcu Moskve /video/\n19:28 Komšić: Hrvatska dolazi u sukob sa Alijansom


Kažu da zastrašujuće zvuči kada u konkretnom slučaju član Predsjedništva Bosne i Hercegovine, koji ni formalno, a ni suštinski nema nikakva ovlašćenja u pogledu rada tužilaštava u Republici Srpskoj svjesno kriminalizuje tužioce, bez bilo kakvog argumenta i pri tom se otvoreno miješa u istragu i analizira navodne dokaze koje je, a kako je sam izjavio, dobio iz određenih struktura Ministarstva unutrašnjih poslova Republike Srpske.\nUdruženje tužilaca Republike Srpske najoštrije osuđuje neargumentovane i neprimjerene napade člana Predsjedništva Bosne i Hercegovine Milorada Dodika na tužioce Republičkog javnog tužilaštva, Okružnog javnog tužilaštva u Prijedoru, te tužioce u Republici Srpskoj izrečene u medijima, a vezano za istragu teškog ubistva Radenka Bašića, načelnika Sektora kriminalističke policije Policijske uprave Prijedor.\nTužioci u saopštenju naglašavaju da se već duži niz godina u javnosti iznose neistinite, teške i neargumentovane optužbe na rad tužilaca u Republici Srpskoj, čime se svjesno percepcija javnosti i medija usmjerava ka negativnom odnosu prema tužilaštvima i tužiocima u Republici Srpskoj.\n“Još više zabrinjava kada takvi napadi dolaze od strane najviših nosilaca javnih funkcija, jer napadi na nosioce pravosudnih funkcija nose sa sobom izuzetno ozbiljnu poruku, ne samo za tužioce, nego i za sve građane Republike Srpske. Posebno je zabrinjavajuće da su izjave zvaničnika, koje za cilj imaju uticaj na rad i odlučivanje tužilaštva, postale uobičajena pojava, a da nosioci političke moći očigledno imaju uvjerenje da raspolažu životima i karijerama javnih tužilaca”, kaže se u saopštenju.\n“Postavlja se pitanje ko je i na koji način, a posebno sa kojim ciljem nosiocu političke funkcije dao i daje detalje iz istrage ovako teškog krivičnog djela da bi isti te detalje iznosio u javnosti i na taj način direktno ugrozio samu istragu i bezbjednost tužilaca, svih zaposlenih u tužilaštvima, kao i članova njihovih porodica”, stoji u saopštenju Udruženja tužilaca Republike Srpske.\nSmatraju da je javna kritika rada javnih tužilaštva neophodna i korisna, ali da kritika rada ne smije da se zasniva na pojednostavljenim i populističkim argumentima.\n“Ne prihvatamo neargumentovane optužbe da tužioci vrše opstrukcije u otkrivanju i gonjenju učinilaca krivičnih djela, a svako ko ima saznanja o nezakonitom radu tužilaca ima mogućnost da to prijavi nadležnim organima, a ne da se takve stvari koriste u dnevno političke svrhe. Upravo je zajednički rad tužilaca Republičkog javnog tužilaštva, Okružnog javnog tužilaštva Prijedor i pripadnika Ministarstva unutrašnjih poslova Republike Srpske doveo do otkrivanja izvršilaca i prikupljanja dokaza teškog krivičnog djela ubistva Radenka Bašića, načelnika Sektora kriminalističke policije Policijske uprave Prijedor”, kaže se u saopštenju.\nUdruženje tužilaca Republike Srpske će u narednom periodu insistirati na hitnom sastanku sa Ministarstvom pravde Republike Srpske u cilju zaštite integriteta tužilaca od ovakvih i sličnih napada.\n“Naš prioritet ostaje da tužilaštva rade u skladu sa Ustavom i zakonima”, poručili su iz udruženja tužilaca BiH.\nDodik je prije dva dana iznio teške optužbe na rad tužilaca u vezi istražnih radnji oko ubistva načelnika sektora kriminalističke poliicje u Prijedoru Radenka Bašića,\nNEWER POSTTaksista proletio kroz crveno, vozilo se okrenulo za 360 stepeni\nOLDER POSTMiljatović priznao ubistvo načelnika krim-policije, inspektorima ispričao sve detalje


SEEbiz.eu / HR / Sberbank u Srbiji povećao profit u prvoj polovini godine 25%\nSberbank Srbija Sberbank Mirjana Vassilescu\nSberbank u Srbiji povećao profit u prvoj polovini godine 25%\nDatum objave: 06.09.2018. - 20:00:04\nBEOGRAD - Sberbank u Srbiji ostvario je za prvih šest meseci ove godine profit od 6,44 miliona evra, što je za 25 odsto više u odnosu na isti period prošle godine, rekla je danas predsednica Izvršnog odbora banke Marijana Vasilesku.\n"Banka je za prvih šest meseci ove godine zabeležila rast u svim segmentima poslovanja, povećala broj klijenata za devet odsto, plasmani stanovništvu su povećani za 36 odsto, a motor rasta, potrošački krediti porasli su za 44 odsto u odnosu na isti period 2017. godine", rekla je Vasilesku.\nDodala je da su zaposleni u Sberbanci "veoma ponosni na ostvarene rezultate koji ukazuju na to da su uspeli da uvide stvarne potrebe klijenata i steknu njihovo poverenje".\nSberbank je, prema njenim rečima, "kroz strateška partnerstva uspela da se pozicionira kao banka koja klijentima može da ponudi 'custom made' (po meri) proizvode i usluge, kreirane prema preferencijama modernog klijenta".\n"Prepoznati smo kao banka koja ima partnerski odnos sa svojim klijentima, kojoj je važno, pre svega njihovo zadovoljstvo i poverenje", rekla je Vasilesku.\nStrateško partnerstvo sa Super karticom, kao najvećim programom lojalnosti, omogućio je, kako je rekla, da Sberbanka značajno razvije poslove sa stanovništvom i taj program ima više od milion registrovanih članova. Istakla je da banka pokazuje i korporativnu odgovornost i da će ove godine uložiti pet miliona dinara za programe pomoći deci i uredjenju pet zdravstvenih ustanova.\nNa pitanje kakav će odnos imati Sberbanka prema srpskim preduzećima koja su u sastavu hrvatske kompanije Agrokor, (Frikom, Mivela, Dijamant, Merkator...) Vasilesku je rekla da će kada postanu vlasnici Agrokora, zbog kredita koje ta firma nije mogla da vrati, imati u njoj vlasnički udeo od 39,2 odsto.\n"Prvo će se postaviti menadžment i principi po kojima će se voditi kompanija da bi se stabilizovala a dugoročni cilj je prodaja Agrokora", rekla je Vasilesku.\n"Krediti malim i srednjim preduzećima povećani su za 32 odsto, a korporativnoj privredi za 18 odsto", rekao je Bošković.\nDodao je da je Sberbank dosta investirala u faktoring (otkup potraživanja) i automatizovala taj proces tako što za nekoliko minuta može da skenira nekoliko hiljada faktura.\n"Sberbank je prva uvela mogućnost da se režijski troškovi mogu platiti na kasama trgovina", rekao je Nedeljković i najavio dalji razvoj elektronskog i mobilnog bankarstva.


Rezultat pretrage za pojam: Lapovo\nBEOGRAD - Problem sa Fiatom je u ulozi državnog vlasništvu u privatnoj firmi. Privatna firma ima pravo na neuspeh jer zavisi od "ćudi tržišta", a država u teoriji na to nema pravo.\nBEOGRAD - Kasni se međutim, sa infrastrukturnim projektima. Među ugovrnim obavezama koje Srbija ima prema "Fiatu" su obilaznica oko Kragujevca, put koji bi kragujevačku fabriku povezao sa Koridorom 10 i modernizacija pruge Lapovo–Kraljevo.\nKRAGUJEVAC - Kragujevac je već punih dvadesetak godina, otkako je Zastava prestala sa ozbiljnom proizvodnjom automobila, "slepo crevo" našeg železničkog saobraćaja.\nPRIJE 105532 MIN\nPRIJE 1292419 MIN\nPRIJE 1328490 MIN\nPRIJE 2549661 MIN\nPRIJE 3098431 MIN\nPRIJE 3313808 MIN\nPRIJE 3521916 MIN\nPRIJE 4110917 MIN\nPRIJE 4114674 MIN\nPRIJE 4126393 MIN\nPRIJE 4574456 MIN


Visoke plate i veliki problemi ne idu zajedno - Niške novine\nNaslovna strana » Visoke plate i veliki problemi ne idu zajedno\nVisoke plate i veliki problemi ne idu zajedno\nObjavljeno: 07 sep 2015\nNeodrživa je situacija u kojoj jedno javno-komunalno preduzeće ima visok prosek plata i istovremeno velike probleme.\nGradsko veće Niša razmotrilo je izveštaje javno-komunalnih preduzeća za prošlu godinu, a zamenik gradonačelnika Ljubivoje Slavković izjavio da je neodrživa sitaucija u kojoj jedno javno-komunalno preduzeće ima visok prosek plata i istovremeno velike probleme.\nSlavković je u prilog tome rekao novinarima posle sednice Gradskog veća, da je prosek plata u Gradskoj toplani oko 42.000 dinara, a da se to preduzeće suočava sa velikim problemima.\nGubitke su iskazali JKP „Aerdorom Niš“ i JKP „Gorica“ gde je u toku generelani štrajk radnika zbog nesplaćenih zarada za tri meseca.\nSlavković i gradonačelnik Niša Zoran Perišić najavili su da će preispitati cene usluga pojedinih preduzeća prema gradu i ocenili da bi situacija bila drugačija kada bi Gradsko veće imenovalo direktore javnih komunalnih preduzeća, a ne Skupština grada, ali da je procedura za smenu nespešnog direktora spora i komplikovana.\nIz „Objedinjene naplate“ je saopšteno da ima 23.000 predmeta za dugovanja korisnika usluga prema tom JKP u vrednosti od pola miliona dinara, dok iz Gradske toplane kažu da su njihova potraživanja u ravnoteži sa njihovim dugovima prema dobavljačima.\nGradsko veće je na sednici usvojilo odluku o kreditnom zaduženju za investiciona kapitalna ulaganja u visini od 400 miliona dinara uz grejs period od godinu dana i kamatu od 3,83 odsto.\nRanije je grad podigao kredit za otplatu ranije uzetih kredita. Slavković je rekao da je refinansiranjem kredita i uzimanjem novih uz povoljnije uslove postignuta znatna finansijska ušteda.


Rusija, Iran i Turska dogovorili ustavnu komisiju za Siriju - Put vjernika\nErdogan, Putin i Rouhani razgovarali u Ankari o rješenju devetogodišnjeg građanskog rata u Siriji.\nLideri Rusije, Irana i Turske objavili su sinoć kako su dogovorili formiranje komisije zadužene za izmjenu sirijskog Ustava kao dio političkog rješenja za rat u toj državi koji traje već devet godina, prenosi agencija Beta pozivajući se na AP.\nTurski predsjednik Redžep Tayyip Erdogan je na kraju sastanka sa Vladimirom Putinom i Hassanom Rouhanijem u Ankari novinarima rekao kako su prevaziđene i posljednje prepreke za formiranje komisije.\nTri predsjednika su dogovorila i deeskalaciju situacije u Idlibu, posljednjem pobunjeničkom uporištu u Siriji, uz istovremenu borbu protiv ekstremista i zaštitu civila.\nOvo bi moglo značiti da će Turska u saradnji sa Rusijom i Iranom pokrenuti operaciju eliminisanja Tahriruš-Šama (HTŠ) – najsnažnijeg džihadskog saveza u Siriji. Tahriruš-Šam se protivi bilo kakvoj zamisli da šijitski režim vlada muslimanima Sirije, te je u više navrata obznanio da neće prihvatiti bilo kakvo rješenje koje bi uključivalo postojeći režim. Zbog toga Rusija i Iran kategorički traže od Erdogana da eliminiše Tahriruš-Šam iz Idliba, čime bi se praktično iskorjenio džihadski pokret i ugušila islamska revolucija sirijskih muslimana.\nIdlib kontroliše oružana grupa Hayat Tahrir al-Sham (Hejjetu Tahriruš-Šam, HTŠ). Šijitske milicije, uz pomoć Rusije, već četiri mjeseca vode kopnenu i zračnu ofanzivu protiv te grupe ali u napadima često stradaju civili.\nSukob većih razmjera u Idlibu znači i mogućnost novog vala izbjeglica u Tursku, u kojoj se već nalazi 3,6 miliona izbjeglih Sirijaca.\nIran: Sunitsko-šiitski sukobi su prijetnja cijelom svijetu Dokaz da šijitski Iran stoji iza genocida nad muslimanima Sirije: Sulejmani spriječio ostavku Assada Bivši iranski predsjednik: Rat u Siriji je međunarodni rat i svi su uključeni Između Nedžašije i taguta Turske\nPrethodni članakIskušenja srca\nNaredni članakCilj i smisao treniranja borilačkih vještina, trčanja i sportskih vježbi


Oštra Luka - STANJE NA PUTEVIMA U BiH se ovog jutra saobraća uz povoljne vremenske uvjete\nSTANJE NA PUTEVIMA U BiH se ovog jutra saobraća uz povoljne vremenske uvjete\nNormaliziran saobraćaj na M-17 Mostar - Čapljina\nNakon završenog uviđaja saobraćajne nesreće i uklanjanja vozila, normalizirano je saobraćanje na magistralnom putu M-17 Mostar - Čapljina kod mjesta Počitelj.\nNa putevima u BiH ovoga jutra saobraća se uz povoljne vremenske uvjete i slabiji promet vozila. S obzirom na to da meteorolozi i za danas najavljuju moguće padavine, savjetujemo oprezniju vožnju, prilagođenu trenutnim uvjetima i stanju na putevima.\nZa danas je najavljen početak radova na rekonstrukciji kolovoza na regionalnom putu R-455a Živinice - Zelenika u naselju Ciljuge, zbog čega će danas i naredna dva dana od 08 do 18 sati na ovom lokalitetu biti obustavljen saobraćaj. Za vrijeme obustave u funkciji će biti alternativni pravci.\nZbog radova na deminiranju terena, radnim danima u vremenu od 08 do 16 sati na M-14.1 Donji Svilaj - Bosanski Brod (naselje Struge) dolazi do polusatnih obustava saobraćaja uz 15 minutno propuštanje vozila.\nNa autoputu A-1 dionici Sarajevo sjever - Lepenica zbog sanacije klizišta, saobraćaj je u tunelu Igman kao i na mjestu radova (Ban Brdo) preusmjeren iz vozne u preticajnu traku, dok je na lokalitetu Treševine usporeno saobraćanje.\nNa magistralnom putu M-14 Srbljani - Bosanska Krupa zbog neophodnih sanacionih radova (saniranje škarpi i kosina) saobraća se jednom trakom, uz povremene kraće obustave.\nNaizmjenično, jednom trakom, saobraća se na magistralnim putevima M-14.2 Resanovci - Drvar (urušavanje potpornog zida) i M-16.2 Bugojno - Gornji Vakuf/Uskoplje (radovi na izgradnji pješačke staze).\nNa magistralnom putu Sarajevo - Foča zbog većeg odrona kod mjesta Sijeračke Stijene saobraća se jednom trakom.\nZbog mogućih sitnijih odrona skrećemo pažnju na puteve: Bihać - Bosanska Krupa, Konjic - Mostar, Donji Vakuf - Jajce - Banja Luka, Bugojno - Novi Travnik, Rogatica -Višegrad i Turbe - Karanovac.\nSarajevo sjever - Lepenica, zbog sanacije klizišta, saobraćaj je u tunelu Igman preusmjeren iz vozne u preticajnu traku, dok je na lokalitetu Treševine usporeno saobraćanje.\nSrbljani - Bosanska Krupa, zbog radova na saniranju škarpi i kosina saobraća se jednom trakom uz povremene kratke obustave.\nDonji Svilaj - Bosanski Brod (naselje Struge), zbog radova na deminiranju terena, radnim danima u vremenu od 08 do 16 sati na dolazi do polusatnih obustava saobraćaja uz 15 minutno propuštanje vozila.\nBugojno - Gornji Vakuf/Uskoplje (Dražev Dolac), zbog radova na izgradnji pješačke staze, saobraća se naizmjenično, jednom saobraćajnom trakom.\nSarajevo–Foča, jednom trakom saobraća se na lokalitetu Sijeračke Stijene, zbog većeg odrona\nR-403a Kamenica - Vrsta, zbog sanacije klizišta u naselju Turija, od 07.30 do 16 sati svaki dan (osim nedjelje), vozila saobraćaju jednom trakom u dužini od cca 100 metara.\nR-444 Vareš - Zvijezda zbog sanacionih radova, saobraća se naizmjenično, jednom saobraćajnom trakom.\n- Zbog izgradnje potpornog zida, od 00 do 24 sati obustavlja se saobraćaj u ulici Otona Župančića (kod broja 6). Alternativni pravac je: Otona Župnčića - Sulje Jahića - Adema i Muradifa Omerspahića - Vladimira Preloga i obratno.\n-Zbog izvođenja neophodnih radova izmjenjen je režim saobraćaja u ulicama: Mehmed bega Kapetanovića Ljubušaka, Armije BiH, Avde Smajlovića, Osik, Safvet Bega Bašagića, Alije Nametka, Dženetića Čikma i Bjelašnička.\nNalazite se ovdje: NaslovnicaVijestiRegionalne VijestiSTANJE NA PUTEVIMA U BiH se ovog jutra saobraća uz povoljne vremenske uvjete


Brus ONLINE - Objavljen poziv za podnošenje prijava za izradu teritorijalnih strategija u okviru programa EU PRO Plus\nObjavljeno 21 oktobar 2021\nLokalne samouprave u Šumadiji, zapadnoj, južnoj i istočnoj Srbiji imaju priliku za podnošenje prijava za tehničku pomoć preko javnog poziva programa Evropske unije za lokalni razvoj - EU PRO Plus.\nGradovi i opštine korisnice čije prijave na javni poziv budu uspešne, dobiće stručnu podršku u izradi strateških dokumenata za održivi lokalni razvoj. Ove strategije, bazirane na integralnom pristupu razvoju, koristiće lokalnim samoupravama na određenom geografskom području da definišu zajednička rešenja za pitanja koja prevazilaze granice pojedinačnih samouprava, kao što su braunfild lokacije i industrijske zone, neformalna naselja, rešavanje društvenih ili ekoloških problema ili zaštite kulturnog nasleđa tog kraja. Strategije bi takođe trebalo da formulišu buduće planiranje u brojnim sektorima uključujući obrazovanje, ekonomski razvoj i zaštitu životne sredine.\nViše informacija o ovom pozivu kao i dokumentacija za prijavljivanje dostupne su na internet stranici programa - Javni poziv za podnošenje prijava za izradu teritorijalnih strategija, dok će info-sesije biti održane u periodu od 26. oktobra do 23. novembra 2021. godine na Zlatiboru, u Kragujevcu, Vrnjačkoj Banji, Velikom Gradištu, Nišu, Šapcu i Vranju.


EU osniva novu agenciju za sprečavanje pranja novca – Bankar.me\nEU osniva novu agenciju za sprečavanje pranja novca\nJuly 9, 2021 EVROPA, FINANSIJE, SVE VIJESTI Leave a comment\nEvropska unija planira da formira nadzorni organ za sprečavanje pranja novca zbog nekoliko skandala sa bankama prije pandemije. Uprava za sprečavanje pranja novca (AMLA), nova agencija EU, biće “centralno mjesto“ ažuriranog regulatornog sistema koji uključuje i nacionalne vlasti, navedeno u je u draftu dokumenta Evropske komisije.\n“Pranje novca, finansiranje terorizma i organizovani kriminal i dalje su značajni problemi kojima bi se trebalo pozabaviti na nivou Unije“, prenosi EU Observer, pozivajući se na Reuters koji je imao uvid u nacrt dokumenta EK. AMLA treba da donosi operativne odluke o rizičnim kompanijama.\n“Direktnim nadzorom i donošenjem odluka prema nekim od najrizičnijih subjekata prekograničnog finansijskog sektora, nadležni organ (AMLA) neposredno će doprinijeti sprečavanju slučajeva pranja novca i finansiranja terorizma“, stoji u nacrtu. AMLA bi takođe trebalo da nadgleda nacionalne regulatore kako bi bila sigurna da oni obavljaju svoj posao.\nAMLA će koordinirati nacionalne nadzorne organe i pomagati im da povećaju efikasnost u sprovođenju jedinstvenog pravilnika osiguravajući homogene i visokokvalitetne nadzorne standarde, pristupe i metodologije za procenu rizika, navodi EK. Države članice EU moraće da usklade zakone protiv pranja novca da bi projekat mogao da funkcioniše.\nPosebna obaveza država EU je usvajanje novih pravila o otkrivanju stvarnih vlasnika kriptovaluta. “Nedostatak takvih pravila ostavlja vlasnike kripto imovine izložene pranju novca i finansiranju terorizma, jer se tokovi ilegalnog novca mogu izvršiti prenošenjem kripto imovine“, saopštila je EK.\nPrema pisanju portala Politico, EU je najzad priznala da ima problem sa pranjem novca. EU ima nekoliko slabih jurisdikcija koje djeluju kao ulazne tačke ilegalnog novca u evropski bankarski sistem. Tu spadaju Austrija, baltičke države, Kipar. Luksemburg i Malta. Međutim, neke od vodećih holandskih, njemačkih, nordijskih i španskih banaka takođe su bile potresene skandalima pranja novca, a najveća afera otkrivena je 2018. godine kada je preko Danske Bank oprano 200 milijardi eura.\nEvropska agencija za bankarstvo (EBA), regulator EU sa sedištem u Parizu (preseljena iz Londona posle Brexita), već ima jedinicu za sprečavanje pranja novca. Reč je ipak o samo 10 zvaničnika bez stvarnih ovlašćenja, čiju bi ulogu preuzela AMLA. Nacrt dokumenta o osnivanju AMLA trebalo bi da bude objavljen 20. jula nakon konačnih korekcija, a nova agencija trebalo bi da bude pokrenuta do 2026. godine, ukoliko se države članice EU budu usaglasile o predlogu.\nPrevious Holandska neo-banka Bunq uzela investiciju od 228 miliona dolara, vrijednost kompanije sada 1,9 milijardi dolara\nSljedeći UNICEF-ov Inovacioni Fond otvara konkurs za finansiranje tehnoloških startapa\nMalta pod sumnjom za pranje novca, stavljena na sivu listu


26 Jan 2021, 9:16 Beograd RTS Elena Marjanović\n"Zaista nema potrebe da se stvaraju gužve i redovi i zbog javnog zdravlja i zbog situacije koja bi mogla da pogorša epidemiološku situaciju. Država želi da sprovede imunizaciju onako kako smo i počeli po prioritetima, od toga nećemo odustati, ali da se zna red i da poštujemo epidemiološke mere", poručio je Đerlek. Na pitanje koliko će se danas na Beogradskom sajmu građana vakcinisati, Đerlek kaže nešto više od 3.000. "Zato već sutra imamo ozbiljan zadatak, sutra je planirano da se na Sajmu vakciniše 6.000 ljudi. Želimo da ubrzamo imunizaciju, ali da poštujemo prioritetne grupe", dodao je Đerlek. Kada je reč o građanima koji su alergični na penicilin, Đerlek kaže da su stručnjaci iz oblasti alergologije jasno rekli da to nije apsolutna kontraindikacija za vakcinaciju. "Ja mojim kolegama verujem i u samoj praksi smo imali da je veliki broj ljudi sa alergijom na penicilin primio vakcinu i da te stvari su potpuno odvojene i tu nemamo dilemu", rekao je Đerlek.\nUkazao je da je juče stiglo 11.700 doza "Fajzerove" vakcine, sledećeg ponedeljka stiže 9.300, 15. februara 40.900, a 22. februara 46.800 doza. "To znači u februaru stiže oko 105.300 doza 'Fajzerove' vakcine. Za sedam dana očekujemo 250.000 doza 'sputnjika V', a pri kraju su razgovori sa 'Astra Zenekom' za 800.000 doza preko Poljsek i očekujemo još količina kineske vakcine", rekao je Đerlek i dodao da će biti dovoljno količina vakcina. Ukazao je da je otkriven britanski soj virusa u Srbiji, ali da "nema razloga za paniku, jer su svi kontakti su indentifikovani". "Međutim, sa druge strane ima mesta za opreznost i ozbiljnost obzirom šta se dešavalo u zemljama gde se pojavio britanski soj. Preduzete su sve mere, uzorkovaće se još građana, tako da u ovom trenutku ne treba mnogo dizati paniku, posebno što vakcine koje su odobrene vrlo daju odličnu reakciju i stvaraju imunitet i protiv novog soja", naglasio je Đerlek. Istakao je da to ne znači da imamo mesta za opuštanje. "Ponašaćemo se vrlo ozbiljno, odgovorno u ovoj situaciji", naveo je on.\nNa pitanje kakva je trenutna epidemiološka situacija u Srbiji, Đerlek kaže da je situacija bolja nego što je bila pre mesec dana, kada je bila veoma teška sa 10.000 ljudi u bolnicama. "I ove brojke koje smo juče imali, a to je 4.500 ljudi u bolnicama i 176 ljudi na intenzivnmim negama, su upozoravajuće i nema mesta opuštanju. Ponašaćemo se maksimalno ozbiljno, posebno i zbog novog soja", dodao je Đerlek. Naveo je da juče bilo nešto više od 2.700 pregleda, a oko 123 prijema u bolnice. "To znači da su to brojke koje nisu za zanemarivanje i koje nas upozoravaju da se moramo pridržavati i dalje mera, moramo nositi masku i držati distancu i obaviti što više vakcinacija u što kraćem roku", zaključio je Đerlek.\nZZJZ Požarevac : 166 novih slučajeva Covid 19\nPrema izveštaju Zavoda za javno zdravlje Požarevac, u protekla dva dana zabeleženo je 166 novih slučajeva korona…\nSWISS PRO - podrška odgovoru na posledice kovid 19\nSutra ističe rok za prijave za podršku u odgovoru na posledice kovida 19 na lokalnom nivou.\nDva javna poziva…\nSrbija pretekla SAD po broju vakcinisanih na milion stanovnika\n25 Feb 2021, 9:51\nU Srbiji je, prema najnovijim podacima Vlade, izvršeno 1.343.718 vakcinacija protiv koronavirusa, a obe doze vakcine primilo…


SAD „duboko zabrinute“ zbog izjave bugarskog predsednika o statusu Krima – SLOBODNA VOJVODINA\nSAD „duboko zabrinute“ zbog izjave bugarskog predsednika o statusu Krima\nSjedinjene Američke Države kritikovale su predsednika Bugarske Rumena Radeva i izrazile “duboku zabrinutost” zbog njegove izjave o statusu Krima.\nTokom predizborne kampanje za predsedničke izbore Radev je insistirao na pragmatičnim odnosima sa Rusijom i tražio je od Evropske unije da obnovi dijalog sa Moskvom.\n„Sankcije koje su nametnute Rusiji zbog Krima nisu dale nikakav rezultat. Krim je trenutno ruski – šta bi drugo mogao da bude“, kazao je tada Radev, prenosi AP.\nNa tu njegovu izjavu danas je usledila reakcija Ambasade Sjedinjenih Država u Sofiji.\n„SAD, Grupa 7, Evropska unija i NATO imaju čvrst i jedinstven stav da je Krim Ukrajina, uprkos pokušaju Rusije da ga anektira i bez obzira na rusku okupaciju. Svi mi, uključujući Bugarsku, izjasnili smo se na samitu o Krimu, održanom u avgustu, da je Krim integralni deo Ukrajine i da nećemo priznati napore Rusije da legitimizuje svoju nezakonitu okupaciju poluostrva“, navodi se u saopštenju.\nIz pres službe predsednika Bugarske nakon toga je saopšteno da je Radev više puta rekao da aneksija Krima predstavlja kršenje međunarodnog prava.\n„Predsednik je u kampanji rekao da Rusija ‘trenutno’ kontroliše Krim i da je kristalno jasno da taj problem ne može da se reši silom“, navodi se u saopštenju i dodaje da Radev izražava zabrinutost zbog sadašnje situacije „koja stvara tenzije u međunarodnim odnosima, posebno u regionu Crnog mora, i ima direktne posledice na bezbednost Bugarske i njenih saveznika“.\nRadev je na predsedničkim izborima, čiji je drugi krug održan u nedelju, osvojio 66 odsto glasova i obezbedio je drugi mandat.\nRelated Topics:BugarskaCrno moreEUGrupa7KrimNATORumen RadevRusijaSofijaUkrajina\nAutobus iz Severne Makedonije se zapalio u Bugarskoj, najmanje 45 poginulih\nGeneralna sekretarka OSCE u Sarajevu: Zaustavite retoriku podela\nFon der Lajen: Treba se pripremati za najgore i razmisliti o obaveznom vakcinisanju\nNATO: Moramo se pripremiti na najgore zbog eventualne invazije na Ukrajinu\nStoltenberg: Zabrinuti smo zapaljujućom retorikom Dodika i RS-a


Podrška u implementaciji programa za planiranje resursa preduzeća (ERP) kao i poresko-računovodstvenog softverskog programa\nSistem za planiranje resursa preduzeća (ERP) obuhvata širok spektar aktivnosti koje su potpomognute softverskim aplikacijama a koje organizacijama pomažu u upravljaju bitnim elementima poslovanja. Svrha postojanja ovog sistema je da se olakša protok informacija između svih poslovnih funkcija unutar organizacije i omogući upravljanje vezama sa eksternim sistemima. Efikasan ERP sistem kao i sistem za obračun poreza predstavljaju vredan resurs koji se koristi za potrebe vođenja poreskih evidencija i obračuna poreza. Ovi sistemi pomažu da se zaposleni u administraciji oslobode dela obaveza i posvete drugim aktivnostima koje organizaciji obezbeđuju dodatni kvalitet.\nERP i računovodstveni sistemi mogu biti složeni, tako da njihovo uvođenje često zahteva značajne promene u radu zaposlenih što iziskuje značajna planiranja i prilagođavanja.\nMetodologija PwC će vam pomoći u kreiranju detaljnog plana prilagođenog vašim potrebama u cilju uspešne implementacije ERP sistema. U tom smislu možemo da vam pomognemo u toku implementacije ERP sistema kao i u analizi kvaliteta poreskih informacija generisanih pomoću ERP i poresko-računovodstvenog softverskog programa.\nŽelite da osigurate usaglašenost ERP sistema i poresko-računovodstvenog softverskog programa sa poreskim, zakonskim i računovodstvenim propisima;\nPotreban vam je efikasan i pouzdan sistem za prikupljanje i obradu poreskih podataka;\nŽelite da obezbedite alate za potrebe efikasnog strateškog planiranja budućih poreskih obaveza i efektivnih poreskih stopa;\nPotrebna vam je pomoć u izradi jednostavnog pregleda poreskih informacija i obračuna poreza za potrebe rukovodstva;\nŽelite da imate propisno pripremljene poreske evidencije i obračun poreza za potrebe pregleda poreskih knjiga od strane poreske inspekcije.\nSavetovanje pri odabiru dobavljača softvera;\nPružanje uveravanja da su svi elementi poreskih evidencija u skladu sa zahtevima poreskih propisa;\nPrimena odgovarajućih poreskih stopa i zakonom propisane poreske osnovice;\nEvidentiranje poreskih izveštaja u skladu sa propisima;\nPodršavanje softvera u slučaju izmene poreskih propisa (npr. promena poreskih stopa, poreske osnovice, obračun poreske amortizacije, itd.);\nProvera uspostavljenog IT sistema i identifikacija eventualnih slabosti.


Tepić kaže da je Vučić "upao" na mere, MUP ne demantuje autentičnost dokumenta\nVesti Autor:Jelena Zorić10. mar. 202119:57 > 19:5947 komentara\nAleksandar i Andrej Vučić su "upali" na mere legalnog prisluškivanja, i to tako što su komunicirali sa prisluškivanim licima“, kaže potpredsednica Stranke slobode i pravde Marinika Tepić, na osnovu iskaza koje su joj, kako kaže, dostavili saslušani policajci. Dodaje - tako su 1.572 puta upali na mere zato što su se „dopisivali i ‘zivkali’ sa inkriminisanim licima – ekstremistima, kriminalcima i ljudima koji imaju problem sa zakonom“. U Ministarstvu unutrašnjih poslova kažu da ne mogu ni da potvrde, ali ni da ospore autentičnost dokumenata.\nNisu policajci prisluškivali predsednika Aleksandra Vučića, ali jesu slušali njegove telefonske razgovore, kao i njegovog brata Andreja, pošto su, „upadali na mere“, odnosno razgovarali sa onima koji su legalno prislušivani po nalogu Suda, tvrdi opoziciona političarka Marinika Tepić.\n„Prisluškivano lice je Miša Vacić predsednik Srpske desnice“, otkriva potpredsednica SSP-a.\nTepić je novinarima pokazala dokumente za koje tvrdi da su zapisnici o iskazima policajca zaduženog za prisluškivanje i navela da je prema dokumentaciji Vacić prisluškivan 2017, 2018. i 2019. godine, tokom policijskih obrada „Kosa“ i „Vitez“.\nU prikazanim zapisnicima, policajac je, sredinom ovog januara, u okviru istrage oko prisluškivanja predsednika, u Sektoru unutrašnje kontrole rekao da su se tokom prisluškivanja Vacića pojavljivali i korisnici zaštićenih telefonskih brojeva.\nI svako prisluškivanje tih razgovora jeste bilo po nalogu Suda, ali Sud za njih nije mogao da sazna iz jednomesečnih izveštaja koje im je policija slala, kaže Tepić.\n„Starešine insistiraju da u izveštaje ta komunikacija ne uđe, zato što, citiram: ‘Nema potrebe da se predsednikovo ime provlači po izveštajima'“, ističe potpredsednica SSP.\nU iskazu policajca navodi se da je o razgovorima Vacića sa članovima porodice Vučić starešine obaveštavao usmeno.\nTepić tvrdi i da upravo zbog bliskih odnosa sa porodicom Vučić, policija iako je znala da poseduje, Vaciću nije oduzela nelegalni pištolj.\nMUP ne potvrđuje, ali ni ne demantuje autentičnost iskaza\nUbrzo posle konferencije potpredsednica Stranke slobode i pravde, oglasilo se i Ministarstvo unutrašnjih poslova.\n„Gospođa Tepić na osnovu jedne beleške, čiju autentičnost ne možemo da potvrdimo, izvlači zaključak o celom slučaju. U istrazi prisluškivanja predsednika Vučića i članova njegove porodice saslušane su desetine pripadnika MUP-a kao i jedan pripadnik BIA. Dokumentovano je 1.572 prisluškivanja predsednika i članova njegove porodice, tužiocu su predati transkripti razgovara kao i drugi dokazi“, saopšteno je iz MUP-a.\nU MUP-u u dodaju da ukoliko je izjava autentična, da je ona klasifikovana kao strogo poverljiva i da će osoba koja je taj materijal dostavila Mariniki Tepić snositi konsekvence u skladu sa zakonom.\nAleksandar VučićAndrej VučićMarinika TepićMiša VacićMUP Srbijeprisluškivanje


Profesor doktor Gavrilović održao tribinu o migrantskoj i izbegličkoj krizi\nTribina „Migrantske i izbegličke krize, izazov za savest savremene Evrope“ održana je u četvrtak 24. novembra u Klubu „Tribina mladih“. Autor i predavač bio je profesor doktor Darko Gavrilović.\nU prvom delu predavanja profesor doktor Gavrilović dao je istorijski pregled nekoliko izbegličkih i migrantskih kriza u istoriji čovečanstva sa naglaskom na 20. vek. Predstavljajući istorijat izbegličkih i migrantskih kriza u 20. veku predavač je objasnio kako bi njihovo iskustvo moglo biti putokaz za rešavanje trenutne migrantske i izbegličke krize.\nProfesor doktor Darko Gavrilović\n– Oni koji su bili izbeglice ili poznaju nekoga ko je bio izbeglica znaju koliko su to tužne i teške priče i sudbine koje se ne dešavaju samo negde daleko u svetu nego svuda oko nas – rekao je prof. dr Gavrilović\nDrugi deo predavanja bio je fokusiran na suočavanje Evrope sa sopstvenim političkim izazovima koji su nastali na talasima krize kao što je s jedne strane jačanje ekstremističkih pretnji po bezbednost država, a sa druge, suočavanje Evropske unije sa opstankom sopstvenih vrednosti kao što su multikulturalizam i tolerancija, ali i problemi demografskog rasta. U poslednjem delu predavanja autor je na osnovu predočenog predložio moguća rešenja za krizu i otvorio mogućnost daljih promišljanja na zadatu temu.


HILjADE VOLONTERA NA RADNOJ AKCIJI “NAROD GRADI GONDOLU” – SRBIJA NEWS\nStamatović: Branimo državnu imovinu od režimskih raspikuća\nNarod gradi gondolu -akcija\n–Na Zlatiboru danas, zajedno sa narodom, branimo narodnu imovinu od režimskih raspikuća i onih koji žele da otmu zemljište na kome bi trebalo da se izgradi najduža gondola na svetu. Optužuju nas da želimo da gradimo nelegalno, da nemamo potrebnu dokumentaciju, što nije tačno. Radi se o tome da oni sami ne poštuju zakone i Ustavni sud Republike Srbije koji je jasno rekao da predmet privatizacije državnog kapitala ne može biti zemlja. Pitam ih zbog čega posle desetogodišnjih napora opštine Čajetina ne žele da isprave nepravdu i sporno zemljište prenese na državu Srbiju – poručio je Milan Stamatović, predsednik opštine Čajetina, na otvaranju velike narodne mobe u centru Zlatibora, upriličene povodom početka radova na izgradnji „Gold gondole Zlatibor“ na kojoj se okupilo više hiljada volontera iz zlatiborskog okruga i cele Srbije.\nStamatović je javno pokazao kompletnu dokumentaciju za izgradnju panoramske gondole koja uključuje i posedovni list, prema kome je zemljište na kome bi trebalo da se gradi žičara, vlasništvo države Srbije.\n– Da li je za naše vlastodršce državna imovina tuđa, kada nas optužuju da hoćemo da gradimo na tuđem zemljištu? Ako režimske raspikuće ne vide ovu dokumentaciju, pitam ih da li vide ovaj narod koji je dobrovoljno doša na radnu akciju? To im je jasna poruka da moraju da poštuju narodnu volju. Poručujem im da moraju jasno da kažu da li su ovo zemljište poklonili svojim partijskim drugovima ili tobože stranim investitorima koji se prezivaju na ić – rekao je Stamatović.\nOn je demantovao pojedine navode da je iko na narodnu mobu došao „pod prisilom“, i zamolio „ako ima takvih, neka odmah odu“:\n– U Čajetini nije na vlasti Srpska napredna stranka, njima je svojstveno da ucenjuju i prisiljavaju – dodao je Stamatović.\nRadna akcija „Narod gradi gondolu“ okupila je nekoliko hiljada volontera iz Čajetine, Zlatiborskog okruga i iz cele Srbije koji su na početnoj stanici, u centru Zlatibora, započeli radove na postavljanju prvih stubova panoramske gondole. Radna akcija „Narod gradi gondolu“, u kojoj su uz trubače i tople napitke, Zlatiborci i naši prijatelji širom Srbije svojim radom podržali izgradnju panoramske gondole, samo je prva u nizu aktivnosti koje će opština Čajetina organizovati sve do završetka poslednjih radova na devet kilometara dugoj žičari.\nIzgradnja devet kilometara duge gondole na Zlatiboru najznačajniji je turistički projekat opštine Čajetina, koji vodi ostvarivanju ciljeva opštine u narednoj deceniji – ostvarenje 10 miliona noćenja i milion posetilaca godišnje na Zlatiboru i okolini.\n„Gold gondola Zlatibor“ je investicija od nacionalnog značaja, vredna 13 miliona evra. Ove sedmice od renomiranog francuskog proizvođača na zlatibor su dopremljene prve kabine a tokom prošle godine stigao je konvoj od poslednjih jedanaest kamiona opreme potrebne za gradnju gondole. Izvođači radova, izabrani na javnom tenderu,čekaju da se steknu građevinski uslovi za njenu gradnju.\nDonacija dresova FK Tabane u Jagodini\nOve sedmice: 12831\nOvog meseca: 63918\nTrenutno posetilaca: 329


Pandemija koronavirusa je direktno i indirektno izazvala smrt 15 miliona ljudi širom sveta, procenjuje SZO - Mašina\n„Ovi otrežnjujući podaci ukazuju ne samo na uticaj pandemije već i na potrebu da sve države investiraju više u izdržljive sisteme zdravstvene zaštite koji mogu da pruže osnovne zdravstvene usluge tokom kriza, uključujući i informacione sisteme“, izjavio je dr Tedros Adhanom Gebrejezus, odgovorni direktor Svetske zdravstvene organizacije (SZO).\nOva organizacija je početkom maja objavila procene da je između 1. januara 2020. i 31. decembra 2021. širom sveta živote izgubilo između 13.3 i 16.6 (najverovatnije 14.9) ljudi više nego što bi umrlo da se pandemija nije dogodila. Ova „prekomerna smrtnost“ (excess mortality), kako se birokratski naziva, računa se na osnovu podataka o stopama smrtnosti na globalnom nivou u godinama pre pandemije.\nKako se objašnjava u saopštenju SZO, objavljene procene obuhvataju kako neposredne žrtve kovida, tako i one koji su nastradali usled nemogućnosti lečenja, odnosno preopterećenosti zdravstvenih sistema tokom pandemije.\nVećina „prekomerne smrtnosti“ koncentrisana je u Jugositočnoj Aziji, Evropi, Severnoj i Južnoj Americi. Zanimljivo, za 81% odgovaraju zemlje sa srednje visokim ličnim dohotkom (middle-income countries), dok je smrtnost u zemljama sa visokim dohotkom bila povećana za 15%, a u onima sa niskim za 4%. Tokom pandemije su nešto više stradali muškarci (57% prema 43% za žene) i starija populacija.\nTako, bar pokazuje dostupna statistika. Naime, pomoćnica direktora u analitičkom sektoru SZO, Samira Asma, upozorava na to da pravi obim smrtnosti u mnogim zemljama često ostaje nepoznat usled slabosti informacionih sistema. SZO je u izradi procena o smrtnosti tokom pandemije ovu prepreku pokušao da prevaziđe upotrebom inovativne metodologije, konstatuje se u skorašnjoj objavi, ali sa ograničenim uspehom u zemljama u koje ne prikupljaju podatke adekvatno.\nTags koronavirusSvetska zdravstvena organizacija


Svi komentari - AMERI U NEVERICI: Nikola Jokić je uradio ono što se činilo nezamislivim (FOTO) | Novosti.rs\nAMERI U NEVERICI: Nikola Jokić je uradio ono što se činilo nezamislivim (FOTO)\n14. 11. 2021. u 17:05\nNIKOLA Jokić je opet u žiži interesovanja ljubitelja košarke zbog onoga što radi u NBA ligi\nJedino nezamislivo sto mene interesuje je to da ga reprezentacija ne zanima.\nDoticni bi mogao da ostvari nesto nezamislivo i za svoju rodnu grudu !!!\nNBA Nikola Jokić NBA liga Denver nagets\nNIKOLA Jokić je i u ovoj sezoni briljirao na NBA parketima, zato je i dobio MVP nagradu, ali jedna rečenica koju je izgovorio prilično je uzburkala američku javnost.\nNIKOLA JOKIĆ OPČINIO AMERIČKU NOVINARKU: Posle ovoga, nije mogla da dođe sebi (VIDEO)\nNIKOLA Jokić je i u ovoj sezoni briljirao na NBA parketima, u sledeću će verovatno ući kao igrač sa najvećim ugovorom u istoriji košarke, ali i uz jednu novu, veliku navijačicu.\n14. 05. 2022. u 16:20\nAMERIKA GLEDA I NE VERUJE: Nikola Jokić ne samo da je opet MVP, već Srbin ulazi u istoriju košarke zbog - para!\nNIKOLA Jokić je i u ovoj sezoni briljirao na NBA parketima, a u sledeću će verovatno ući kao igrač sa najvećim ugovorom u istoriji košarke.\n09. 05. 2022. u 15:45\nNIKOLA JOKIĆ U CENTRU SKANDALA: Amerika gleda i ne veruje, NBA liga "proglasila" MVP-a, i to kako...\nNIKOLA Jokić je i u ovoj sezoni briljirao na NBA parketima, aktuelni MVP je s pravom jedan od trojice preostalih kandidata za najveće priznanje, nagradu namenjenu najkorisnijem igraču lige, a dok svetska javnost čeka ko će laureat biti - desio se jedan skandal.\n07. 05. 2022. u 20:00\nAMERIKA GLEDA I NE VERUJE: "Nezadovoljni Nikola Jokić napušta Denver ovog leta i prelazi u tim za titulu?!"\nNIKOLA Jokić je i u ovoj sezoni briljirao na NBA parketima, pa iako mu Denver Nagetsi spremaju najveći ugovor u istoriji košarke, u američkim medijima se pojavila informacija da bi aktuelni MVP mogao da pređe u tim koji ima veće šanse da osvoji titulu.\n01. 05. 2022. u 15:30\n18:14 TEŠKA SAOBRAĆAJNA NESREĆA KOD RUŠNJA: Sudarili se kamion, autobus i automobil, delovi vozila rasuti po putu (VIDEO)\nTEŠKA saobraćajna nesreća dogodila se danas kod Rušnja u smeru ka Meljaku.\n18:10 HALIL IZ "LEPIH SELA": Otac mu umro posle snimanja - i to je bio kraj za njega! Evo kako danas izgleda Srbin koji je igrao Bošnjaka (FOTO)\nPROŠLO je tačno 26. godina od prikazivanja čuvenog filma "Lepa sela lepo gore", u kojoj mali dečaci Milan i Halil idu u "štetu" sa teta Đanom . Kultnu scena koju izgovara glumica Milica Trofrtaljka "Ajde, Halile, ti ga prvi zalilaj", nakon koje je glumica dobila kamen u glavu ušla je u istoriju domaće kinematografije.


NAUČNICI DOKAZALI: Koronavirus ne prenosi se dojenjem : Nadlanu.com\nNAUČNICI DOKAZALI: Koronavirus ne prenosi se dojenjem\nObjavljeno 17. nov 2020. / 13:15:09\nNovi koronavirus, Sars-CoV-2, ne prenosi se sa majke na bebu majčinim mlekom, pokazala je italijanska studija objavljena u naučnom časopisu "Frontiers in Pediatrics".\nIstraživanje su vodili stručnjaci iz grada zdravlja i nauke - Torina, najvećeg evropskog zdravstvenog centra, a kao osnovu su koristili podatke sa novorođenčadima koje su dojile majke pozitivne na kovid-19.\nMajke su se pridržavale zdravstvenih protokola: upotreba maske za zaštitu lica, čišćenja ruku, čišćenja i dezinfekcije površina i upotrebljenih predmeta. Nijedna beba nije obolela od ove bolesti.\n- Ovi rezultati su ohrabrujući za majke i zdravstvene radnike koji brinu o zdravlju majki i dece - rekao je profesor David Lembo, direktor Univerzitetske laboratorije za molekularnu virusologiju Odeljenja za kliničke i biološke nauke u Torinu, koji je vodio istraživanje.\n- Već duži niz godina proučavamo antivirusna svojstva majčinog mleka i identifikovali smo nove aktivne komponente koje mogu da zaštite majku u laktaciji od virusnih infekcija - naglasio je profesor Lembo.\n- Takođe iz ovog razloga, sa malim izuzecima, dojenje je važan resurs za zdravlje novorođenčeta - zaključio je Lembo.\nDojenje je bilo meta nekoliko sumnji na početku pandemije novog koronavirusa, upravo zbog premalo znanja o tome kako se virus ponaša.


Milošev konak - Sky apartmani - Beograd\nRestoran Milošev konak, sagrađen davne 1843. godine, opravdava tradiciju dugu preko 150 godina. Jedan od najlepših parkova u Beogradu, Topčiderski park, stecište je svih koji znaju da uživaju u životu, a u to spada i poseta restoranu Milošev konak.\nPo želji, i u zavisnosti od potreba, gosti mogu da koriste jednu od 5 lokacija koje čine ovaj restoran: velika sala prima 160 gostiju, banket sala je idealna za manje proslave sa najviše 80 gostiju, Miloševa soba spremna je za 60 gostiju, snack bar ima mesta za 40 ljudi koji su došli na kratko do Topčidera. Najviše se ističe letnja bašta sa kapacitetom od 400 mesta, koja je jedna od najpoznatijih lokacija za proslave, posebno venčanja. Restoran nudi najveće specijalitete domaće i strane kuhinje, a ljubaznost osoblja je nadaleko poznata.\nBilo da želite da svratite na ručak sa najdražima, ili da isplanirate veliku proslavu, Milošev konak će sigurno učiniti sve kako bi sve proteklo baš onako kako želite.


Štampa koju želite da dodirnete! - Portal Preporučujemo\nŠtampa koju želite da dodirnete!\nMnogo je štamparija na domaćem tržištu i globalna štamparska industrija procenjuje se da je 8 puta veća od industrije video igara i da je čak rival automobilskoj industriji.\nSvi znamo da je Gutenberg izumeo štampariju, ali nije izmislio štampu. Preko 500 godina pre nego što je Gutenberg uspeo da masovno proizvodi knjige na svojim revolucionarnim mašinama, kineski monasi su koristili drvene blokove umočene u mastilo i pritiskali ih na pergament za stvaranje teksta.\nIstraživanja pokazuju da je štampa najefikasniji medij za oglašavanje. A naše istraživanje je pokazalo da se na tržištu istakla jedna štamparija koja ima najširi mogući spektar štamparskih usluga, kako ofset tako i digitalne štampe. Može se naći na dve lokacije, u ulici Kneza Miloša u Beogradu i na Novom Beogradu, u ulici Omladinskih Brigada. Takođe, kao i svaka savremena firma, ima mogućnosti za sve on-line upite.\nOsnovana je davno, kao organizaciona jedinica za štampu i kopiranje u sklopu privrednog društva Tehnobiro d.o.o., u Beogradu. Stalnim razvojem Data Copy je prerastao u samostalno privredno društvo koje se zasniva na kvalitetu, poštovanju i poverenju.\nPosebna pažnja se posvećuje ekološkim standardima, što uključuje saradnju sa firmama za reciklažu papira i električnog otpada, kao i korišćenje boja koja su u skladu sa međunarodnim standardima bezbednosti. Kombinujući iskustvo na dinamičnom tržištu ova štamparija neguje visoke standarde poslovne etike i profesionalnosti, gradeći tako sa klijentima jedan stabilan stub u njihovom poslovanju.\nData Copy štamparija je specijalizovana za vrhunsku štampu na svim materijalima, što znači da pored velikog spektra različitih vrsti papira možete štampati i na staklu, drvetu, tekstilnim materijalima, keramici, metalu, koži, aluminijumu, akrilu (pleksiglas) i slikarskom platnu.\nFoto tapete su jedna jako zanimljiva usluga i mnoge domaće firme, kao i pojedinci vole da oplemene svoj enterijer personalizovanim tapetama, ili tapetama koje su dizajnirane samo za određeni ambijent.\nI svima je dobro poznato da dobar dizajn donosi rezultate!\nProfesionalni dizajn i idejna rešenja grade brend, a imati jedinstven stil i biti prepoznatljiv na tržištu je ključ uspeha.\nZahvaljujući sopstvenim kapacitetima i stalnim ulaganjem u opremu, Data Copy štamparija je u mogućnosti da odgovorimo na sve zahteve klijenata u veoma kratkom roku.\nPreporučujemo ih jer je kvalitet je njihov zaštitni znak!


Blerov institut: Imamo kandidate za posao u Srbiji\nOglasi za posao su zatvoreni, jer smo već identifikovali kandidate, naveo je Institut Tonija Blera za globalne promene u odgovoru za Radio Slobodna Evropa.\nInstitut za globalne promene bivšeg britanskog premijera Tonija Blera nedavno je raspisao konkurs za dva viša savetnika Vlade Srbije. Konkurs je u međuvremenu uklonjen sa sajta, iako je pisalo da ističe 21. decembra.\n"Odabrani kandidati bi bili angažovani na našem projektu koji trenutno sprovodimo u Srbiji, a koji pruža javne usluge. Projekat je deo šireg angažovanja Instituta, koji daje neprofitnu podršku vladama širom sveta, te ne predstavlja trošak za Vladu Srbije", naveo je portparol Instituta Benedikt Mejkon-Kuni u odgovoru RSE.\nKako su preneli beogradski mediji, u konkursu je bilo navedeno da se traži viši savetnik za visoko-prioritetne projekte vlade i viši savetnik za komunikaciju visokih zvaničnika.\nU opisu oglasa je bilo navedeno da se traži viši savetnik koji ima "značajno iskustvo u reformi javnog sektora, a koji je radio na razvoju ekonomskih politika".\nPremijerka Srbije Ana Brnabić je u sredu, na pitanja novinara o ovom konkursu, rekla da je angažovanje Blerovog instituta u formi "deliviri junita" počelo u vreme nekadašnjeg premijera Aleksandra Vučića, i da je ona samo nastavila tu praksu.\n"Deliviri junit radi na najbolji mogući način. Pomaže Vladi i svim resornim ministarstvima da bi neke od najboljih projekata isporučili. To ne plaćaju građani Srbije", odgovorila je Brnabić.


Severna i Južna Koreja na otvaranju Olimpijade pod zajedničkom zastavom - 17.01.2018, Sputnik Srbija\nReprezentacije Severne i Južne Koreje na otvaranju Olimpijskih igara u Pjongčangu izaći će pod zajedničkom zastavom, prenela je agencija Jonhap. 17.01.2018, Sputnik Srbija\n© AP Photo / Amy SancettaZajednička zastava Severne i Južne Koreje na ceremoniji otvaranja Olimpijskih igara u Turinu 2006.\nReprezentacije Severne i Južne Koreje na otvaranju Olimpijskih igara u Pjongčangu izaći će pod zajedničkom zastavom, prenela je agencija Jonhap.\nPrema njihovom dogovoru, u februaru će na otvaranju Igara reprezentacije Severne i Južne Koreje pokazati želju za nacionalnim ujedinjenjem zajedničkim maršem pod belom zastavom, na kojoj je plavom bojom prikazana silueta Korejskog poluostrva.\nPrema zajedničkoj izjavi objavljenoj na kraju pregovora, na Zimskim olimpijskim igrama u Pjongčangu, Severna i Južna Koreja će formirati zajedničku reprezentaciju u ženskom hokeju i zajedno treninrati na severnokorejskom skijalištu Masikrjong.\nOlimpijska reprezentacije Severne Koreje sastojaće se od 150 ljudi. Ona će posetiti Južnu Koreju 1. februara, a nedelju dana kasnije tamo će stići 230 navijača i novinari. Na Olimpijadi će se takođe održati i nastup severnokorejskih majstora taekvondoa.


Preminuo bivši predsjednik Košarkaškog saveza BiH i poslanik u NSRS Aleksandar Fulurija\nPoslanik Narodnog demokratskog pokreta (NDP) u Narodnoj skupštini Republike Srpske Aleksandar Fulurija preminuo je rano jutros u Banjoj Luci u 59. godini, od posljedica koronavirusa.Aleksandar Fulurija bio je član Predsjedinštva NDP-a i član stranke od njenog osnivanja. On je jednu godinu bio i predsjednik Košarkaškog saveza BiH, od marta 2016. do maja 2017. godine.\nZa poslanika u Narodnoj skupštini Republike Srpske izabran je na Općim izborima 2018. godine.\nAleksandar Fulurija preminuo je u Univerzitetskom kliničkom centru u Banjoj Luci, gdje je bio hospitalizovan posljednje dvije sedmice. On je prethodno bio liječen u bolnici u Foči.\nU saopštenju se navodi da Fulurija nije uspio da se izbori sa bolešću uprkos svih napora i angažmana ljekara i medicinskog osoblja bolnice u Foči i Odjeljenja intenzivne njege Univerzitetskog kliničkog centra Banja Luka i gotovo mjesec dana borbe za ozdravljenje.


Albanaci otkazali sastanak u Preševu – Nadlanu.com\nAlbanaci otkazali sastanak u Preševu\nObjavljeno 26. jan 2013. / 12:51:37\nTema sastanka trebalo je da bude određivanje nove lokacije za spomenik pripadnicima OVPMB, koji je Žandarmeija prošle nedelje uklonila iz centra Preševa, ali je susret otkazan zbog nejedinstva političkih čelnika lokalnih Albanaca.\n"Neće biti nikakvog sastanka, niti je najavljeno da se danas sastaju politički lideri Albanaca sa juga Srbije. To su spekulacije", rekao je Mustafa. On je dodao da će datum sastanka biti određen posle razgovora sa predstavnicima OEBS-a, javlja Tanjug.\n"Tada će se razgovarati o temama o dijalogu sa srpskim vlastima", rekao je Mustafa.\nPokret Samoopredeljenje danas će u Prištini organizovati protest zbog uklanjanja spomenika pripadnicima OVPMB u Preševu i u znak podrške zahtevima Albanaca iz Preševa, Medveđe i Bujanovca.\nNa konferenciji za novinare lider Samoopredeljenja Aljbin Kurti je pozvao građane Kosova da dođu u Prištinu i marširaju glavnim prištinskim ulicama u znak podrške zahtevima Albanaca iz te tri opštine.\nProtest će početi okupljanjem ispred Nacionalne i univerzitetske bilbioteke i nastaviti se povorkom glavnom ulicom Majke Tereze do Nacionalnog pozorišta Kosova.\nKurti je saopštio da će zahtevi protesta biti poštovanje ličnih i kolektivnih prava Albanaca iz Preševa, Bujanovca i Medveđe, kao i povratak spomenika na mesto odakle je uklonjen.\nBiće zatražen i hitan prekid razgovora o normalizaciji odnosa Kosova i Srbije, kao i donošenje rezolucije u Skupštini Kosova o političkom, ekonomskom i trgovinskom reciprocitetu u odnosima sa Srbijom što bi dovelo do prestanka uvoza srpske robe na Kosovo.\nTakođe će se zahtevati preduzimanje konkretnih mera za uspostavljanje punog suvereniteta na celoj teritoriji Kosova.\nalbancikosovo i metohijapreševo


Osamnaest godina posle terorističkih napada na Sjedinjene Države, vojna potrošnja u svijetu je na rekordno visokom nivou, pokazuju podaci Međunarodnog istraživačkog instituta za mir, sa sjedištem u Stokholmu. Samo prošle godine izdvojeno je hiljadu i osamsto milijardi dolara.\n"To treba smatrati upozorenjem – ne kao nešto što će možda dovesti do rata, već kao nešto što bi trebalo pomno pratiti”, kaže Peter Vezeman iz Međunarodnog istraživačkog instituta za mir.\nRene Klark Kuper, pomoćnik državnog sekretara za političko-vojna pitanja, kaže da su SAD angažovane iz više razloga.\n“Imamo dvije revizionističke sile koje bi voljele da dostignu određen nivo. Ne želimo da se to dogodi, ne samo zbog američkih interesa, već i zbog naših partnera i saveznika", ukazuje Klark Kuper.\nBredli Boumen, iz nevladine Fondacije za odbranu demokratije, smatra da je američka vojska i dalje dominantna.\n“Ponekad postoji tendencija da se Rusija i Kina predstave snažnijima nego što jesu. U tim zemljama postoje slabosti koje možemo da iskoristimo u konfliktu, ali i oblasti u kojima su napredniji od nas”, smatra Boumen.\n“Naši saveznici i partneri ne bi trebalo da sumnjaju u to da je Kina preduzela sveobuhvatne napore da modernizuje vojsku da bi mogla da nas obuzda i porazi u nekom budućem konfliktu”, smatra Boumen.\nIndija i Pakistan: Uzajamno optuživanje\nMark Esper, američki sekretar za odbranu, upozorava da ne sme biti popuštanja nikome.


Spajić u radnoj posjeti SAD | MINA\nNaslovnicaMINA BusinessSpajić u radnoj posjeti SAD\nMinistar finansija Milojko Spajić\nPodgorica, (MINA-BUSINESS) – Ministar finansija i socijalnog staranja Milojko Spajić boravi u radnoj posjeti Sjedinjenim Američkim Državama (SAD), u cilju daljeg unapređenja saradnje sa tom državom.\nKako je najavljeno iz Ministarstva finansija, tokom radne posjete, Spajić će se sastati sa zamjenikom pomoćnika američkog državnog sekretara u Birou za evropska i evroazijska pitanja i specijalnim izaslanikom za Zapadni Balkan, Gabrijelom Eskobarom.\n“Spajić i Eskobar sastali su se dva puta tokom prošle godine, a sastanak u Vašingtonu će predstavljati nastavak razgovora o unapređenju saradnje između dvije zemlje i jačanju ekonomskih odnosa”, kaže se u saopštenju.\nIz Ministarstva su dodali da su planirani i susreti sa ostalim visokim zvaničnicima u američkoj administraciji u Vašingtonu, nakon što su, tokom prethodne posjete, ostvareni značajni kontakti i uspostavljeni temelji za pospješivanje saradnje u oblasti ekonomije i privlačenja investicija u Crnu Goru.\n“Spajić će se i u Njujorku sastati sa potencijalnim investitorima, u cilju razvoja države Crne Gore i daljeg jačanja javnih finansija”, navodi se u saopštenju.\nOni su podsjetili da je Eskobar prilikom susreta u oktobru prošle godine pozdravio napore koje Vlada Crne Gore i Ministarstvo finansija i socijalnog staranja ulažu u oporavak ekonomije, čestitajući Spajiću na sjajnim rezultatima koje je postigao u konsolidaciji javnih finansija.


Čovek koji poziva roditelje da ne vakcinišu decu, propoveda da su škole "debilne", dilere droge bi kamenovao i klao, a ženama bi dao samo da rađaju, sada će pored "medicine", učiti ljude i o, navodno, istoriji.\nI ova novoformirana institucija je deo Centra za prirodnjačke studije. Takođe je onlajn fakultet, a cena školarine za "diplomiranog istoričara" iznosi 950 evra.\nIspiti - biblijska istorija i hebrejski\nNa sajtu fakulteta postoje informacije za buduće studente, koje će to predmete izučavati. Zabrinjavajuće je da neki od ispita koje treba da položi budući "diplomirani istoričar" jesu "biblijska istorija", "stari istok", "Srbi pod Turcima"...\nPrema onome što stoji na sajtu, fakultet je u procesu dobijanja akreditacije od strane ministarstva, ali nije precizirano kojeg.\nPrijemnog nema, bitno je gde se čulo za fakultet\nKada je reč o upisu na fakultet, čiji je osnivač i direktor Petrović, ne postoji nikakav prijemni ispit. Dovoljno je samo onlajn popuniti formular s osnovnim podacima, kao i o tome da li je završena srednja škola ili fakultet.\nOtvaranje ovakvih neakreditovanih "fakulteta", očigledno su Petrovićevi izvori prihoda. Međutim, koliko su njegove ideje opasne i nazadne i koliko želi da ih približi omladini, govore i lukavi potezi da svoja takozvana predavanja, koja drži po čitavoj Srbiji, plaća sam, odnosno da ne traži da se ulaznice naplaćuju, ne bi li privukao što veći broj ljudi.\n"Blic" mu je više puta postavljao pitanje odakle mu novac za to i da li neko stoji iza njega, ali kada god bi čuo ko ga zove, rekao bi da ne želi da razgovara i spustio bi slušalicu.\nPetrović tvrdi da je doktorirao filozofiju na Univerzitetu u Jašiju, Rumunija, a u Beogradu Fakultet za geologiju, smer paleontologija. Takođe, tvrdi da je u Americi završio medicinu na "International Institute for Original Medicine", predstavlja se i kao osnivač i direktor Centra za prirodnjačke studije u Beogradu i Americi i Instituta za prirodnu medicinu, onlajn "fakulteta" sa osnovnim, magistarskim i doktorskim studijama, gde godina osnovnih studija, takođe košta 950 evra. Međutim, njegov fakultet nikada nije imao akreditaciju Ministarstva prosvete.\nU žižu javnosti dospeo je putem emisija na Jutjubu, a vest o njemu se velikom brzinom širila po društvenim mrežama. Na žalost, posebno među mladima.


Mala škola novinarstva „Žur za žurnalce“ koju je koncipirala i koju vodi novinar Indira Hadžagić počela je u jesen 2010.godine kao deo projekta Biblioteke „Vuk Karadžić“ koji je finansiralo Ministarstvo za kulturu. Od tada, kroz školu je prošlo preko dve stotine učenika viših razreda osnovne škole ali i srednjoškolaca sa ciljem da se mladi što ranije upoznaju sa suštinom medija, da razvijaju kritičko mišljenje o pojavama ali i sadržajima koje nude savremeni mediji koji su veoma prisutni u njihovoj svakodnevici i često presudno utiču na formiranje stavova i ukusa.\nZahvaljujući razumevanju i velikoj podršci Biblioteke „Vuk Karadžić“ koja je ovu jedinstvenu školu novinarstva kao svojevrsnu radionicu uvrstila u svoj godišnji program rada, „žurnalci“ se okupljaju deset godina. „Žurnalac“ je poseban i po tome što jedan broj izlazi na ćirilici, a sledeći na latinici.\nOve godina vanredno stanje je onemogućilo druženje ali je zato realizovana po svemu jedinstvena ideja: “Žurnalac” je ispisan “na daljinu” baš kao što je bila organizovana i nastava u školama Srbije ali i sveta tokom pandemije. Ovoga puta svoja razmišljanja izrazili su kroz tekstove u kojima dominira tema “korona virus”, izolacija, onlajn škola, druženje preko društvenih mreža…\nDirektorica Biblioteke „Vuk Karadžić“ Sadija Hodžić daje punu podršku ovakvom radu sa decom i zadovoljna je što je izdavač po mnogo čemu posebne publikacije koju stvaraju deca. Do sada je u „Žurnalcu“ objavljeno preko 350 tekstova učenika od 11 do 18 godina. „Žurnalcem“ je sarađivala i Jasminka Petrović najčitaniji pisac za decu i kao rezultat te saradnje su i tekstovi „žurnalaca“ koji su se našli u knjizi „Prijepolje iz dečjeg ugla“ u izdanju Biblioteke „Vuk Karadžić“ kao i u knjizi „Limske pesničke luke“ koja je nastala kao rezultat projekta prekogranične saradnje „Kultura za Evropu, Evropa za kulturu“. „Žurnalac“ se uvršten i u godišnjak „Danice za mlade“ u okviru Vukove zadužbine kao jedna od najboljih publikacija za decu u Srbiji.\nI o ovom, po svemu specifičnom broju, stihovima se izrazila urednica Indira Hadžagić:\n“Desetu godinu „Žurnalac“ gazi, jer ga naša Biblioteka pazi.\n„Žurku“ nam je pokvario virus taj, pa se sastati nismo mogli,avaj!\nNo, „žurnalci“ su od kova prava, pa iako je korona bila strava,\nI na daljinu redakcija radi jer se „onlajn“ mašta naša sladi.\nZbog toga, broj ovaj posebno nam vredi, pa podršku i pohvale ne štedi.\nOvo je prave ljubavi naše delo\n„Žurnalci“ u potpisu ponosno dižu čelo”!


BMW 125d AT\nMichelin 195/80 R15 Lat Cross\nNaslovna > Automobili > Porsche > Boxster > Lijek za dosadu\nNovitet - Porsche Boxster Spyder\nPredmet želja mnogobrojnih ljubitelja vožnje s vjetrom u kosi i zvukom centralno smještenog bokser motora postao je još ljepši i pristupačniji izvor dobre zabave...\nUprkos globalnoj ekonomskoj krizi i padu potražnje za automobilima Porsche i dalje nastavlja sa ubrzanim unapređenjem palete modela. Najnoviji pripadnik njegove slavne porodice je Boxster Spyder, koji je premijerno predstavljen na sajmu automobila u Los Angelesu. Osim djelimično unapređenog izgleda, novi Spyder specifičan je i po tome što je u poređenju sa modelom Boxster S, na čijoj platformi je i zasnovan, lakši čak 80 kilograma, te na vagi mjeri nešto ispod 1,3 tone. Tačnije, sa svojih 1.275 kilograma, Boxster Spyder je najlaganiji model u cjelokupnoj Porsche gami, na šta su Nijemci posebno ponosni.\nRazlike se nastavljaju i dalje, jer Boxstera Spyder pogoni modifikovani 3.4-litarski šestocilindrični bokser agregat, koji ostvaruje 320 KS, 10 više u odnosu na klasičnu S verziju. I vješanje je pretrpjelo određena podešavanje, zahvaljujući kojima je novi Boxster 10 mm niži, a samim tim i stabilniji. Za potpun užitak u vožnji zadužena je standardna blokada diferencijala. Zahvaljujući ovakvoj konfiguraciji, te klasičnoj ručnoj ili PDK transmisiji sa dvostrukim kvačilom i lounch kontrolom, Boxster Spyder 100 km/h hvata za samo 4,6 sekundi, sa maksimalnom brzinom od 276 km/h.\nI pored ovako vatrenih osobina, Porsche Boxster Spyder se može okarakterisati kao prilično ekonomičan sportista, jer se na svakih 100 kilometara zadovoljava sa prosječne 9,3 litre bezolovnog goriva. U pogledu stylinga, najprepoznatljiviji detalj je mekani krov, a tu su i veoma niska bočna stakla, te zadnji dio oblikovan po uzoru na legendarnog ultrasportistu - Carreru GT. Ostale promjene uključuju redizajnirane prednje i zadnje odbojnike, desetokrake lake naplatke, te još efikasnije usisnike vazduha. Na sličan način dorađena je i unutrašnjost, u kojoj dominiraju ekskluzivna sportska sjedišta, „Boxster Spyder“ logotipi, te centralna konzola finiširana u boji vozila. Podsjećamo da je Porsche Boxster Spyder nastao u čast slavnih prethodnika, modela RS60 i 550 Spyder, te da ovaj put, za razliku od limitiranih verzija iz 2004. i 2008. godine, najnoviji Spyder ulazi u serijsku produkciju. Ono po čemu se ovaj model ističe je i odmjerena cijena, koja na evropskom tržištu, bez uključenih davanja, startuje od primamljivih 53.100 eura, što je gotovo identična svota po kojoj se prodaje Audi TT RS, a čak 5.500 evra manja od one po kojoj se nudi Mercedes SLK 55 AMG.


RTCG - Radio Televizija Crne Gore - Nacionalni javni servis :: Ekonomija :: Utvrdite potraživanja i dugovanja KAP-a\nPOPOVIĆ TRAŽI: 22. 08. 2013. 11:46 >> 11:46 0\nUtvrdite potraživanja i dugovanja KAP-a\nPoslanik SNP-a Zdenka Popović poručila je danas da je utvrđivanje pravog stanja potraživanja i dugovanja KAP-a zadatak od najvećeg značaja za ekonomiju Crne Gore u cjelini.\nPolazeći od toga i činjenice da je pokrenut stečajni postupak u KAP-u, “SNP poziva stečajnog upravnika KAP-a i Državnu revizorsku instituciju da, u okviru svojih nadležnosti, ostvare punu saradnju i koordinaciju u postupcima revizije dugova i poslovanja KAP-a od njegove pivatizacije 2005.godine, kao i u donošenju akata o priznanju duga KAP-a prema njegovim povjeriocima”.\nOna je podsjetila da je zaključcima Skupštine Crne Gore od 30-og aprila ove godine zatraženo da DRI izvrši reviziju dugova KAP-a, kao i reviziju poslovanja KAP-a od dana preuzimanja od strane CEAC-a.\n“SNP naglasava da otvaranje stečaja u KAP-u i nesporna zakonska nadležnost stečajnog upravnika da odlučuje o priznanju dugova KAP-a prema njegovim povjeriocima, ni u kom vidu ne dovodi u pitanje pravo i obavezu DRI da, kao vrhovni organ državne revizije, realizuje postupak revizije dugova i poslovanja KAP-a. Naprotiv, smatramo da aktivnost DRI koju je i Skupština tražila upravo zbog zabrinutosti od teških posljedica koje problematika KAP-a može donijeti javnim finansijama i ukupnoj ekonomiji Crne Gore, treba da bude dobrodošla za sve subjekte, uključujući i stečajnu upravu KAP-a i sve njegove povjerioce”, naglasila je Popović.\nOna smatra da stručni i sveukupni autoritet DRI, kao vrhovnog organa državne revizije, treba svojim nalazom i mišljenjem da otkloni sve sumnje u pogledu realnosti i iznosu dugova KAP-a prema svakom povjeriocu pojedinačno.\n“Kao i ozbiljne sumnje koje je i SNP godinama javno iznosila, da je inostrani partner kao većinski vlasnik KAP-a, neregularnim transakcijama oštetio KAP i ekonomiju Crne Gore za više stotina miliona eura”, istakla je Popović, uz napomenu da za DRI i stečajnu upravu KAP-a nema prečeg posla od prethodno navedenog.\nKAP SNP Zdenka Popović\nPoložili vijence na spomenike rodoljuba u Nikšiću\nSirene, zastave Crne Gore, trobojke...\n13. 07. 2020. 13\nDelegacija SNP-a položila vijenac na Gorici


Obradović počeo pobjedom – Zadar umalo šokirao Partizan - BIGportal.ba\nPartizan je na najbolji način počeo novu sezonu – pobedom.\nRezultatom 78:73 su srušili Zadrane u “Dvorani Krešimir Ćosić” u zanimljivoj utakmici sa dramatičnom završnicom.\nZadar: Karter 8, Heris 2, Jordano 15, Brala, Vuković 16, Bursać 8, Junaković 1, Drežnjak 7, Mavra 5, Luković 11.\nPartizan: Panter 14, Ledej 10, Zagorac 8, Avramović 11, Koprivica, Dangubić 2, Smailagić 5, Mur 14, Trifunović 11, Madar 3\nUtakmica je počela jednim od najbržih ali-up zakucavanja u istoriji ABA lige, pošto je Uroš Luković lako poentirao uz faul.\nLepo su počeli Zadrani, ali je potom Kevin Panter sa četiri brza poena Partizanu doneo vođstvo, a ubrzo je stigla i prva trojka i to preko Uroša Trifunovića za prednost 11:8.\nMučio se Partizan u odbrani, dozvoljavali su veliki broj ofanzivnih skokova, posle kojih je Zadar uglavnom poentirao, a domaći tim je imao i odličan procenat šuta pa je posle tri brze trojke poveo sa 21:18, a prvi kvartal je završen sa 21:21.\nDruga četvrtina je počela sjajno za Partizan – trojkom Radeta Zagorca, ali je veoma brzo Zadar uzvratio preko Dominika Mavre. Ovo su bili sjajni momenti novog kapitena Partizana koji je bio bez promašaja u prvom poluvremenu, a poenima iz ofanzivnog skoka je Partizan vodio sa 30:26.\nNastavili su da greše crno-beli, pa im je na tajm autu na to ukazao trener Željko Obradović… Po povratku na parket su njegovi izabranici delovali zbunjeno, ali su se brzo konsolidovali i poveli sa 40:30, da bi na poluvremenu na semaforu stajalo 42:34.\nZadar je već na startu drugog poluvremena nagovestio bolje minute i uspeo da smanji prednost Partizana na 44:40, pa se Smailagić potrudio da im se mini serija prekine i režira novu za vođstvo, 50:40.\nJordano je bio šuterski sjajno raspoložen i pogodio četvrtu trojku iz levog ćoška, ali su izgubljene lopte Zadra ipak bile previše pošto je 14. izgubljena nakon te trojke i pred ulazak u poslednju deonicu bilo 60:54 za Partizan.\nPartizan nije mogao bez drame. Zadrani su još jednom posle ofanzivnog skoka poentirali za 62:61, a Partizan prodisao nakon nesportskog faula Junakovića, pa se onda javio Dalas Mur koji je pogodio neke jako važne šuteve za crno-bele, a posle pete trojke Jordana na semaforu je stajalo 69:67 za Partizan.\nNedugo potom Zadar dolazi do izjednačenja, pogodio je Mavra da bi to anulirao Dalas Mur svojom novom trojkom i na taj način pogurao Partizan ka pobedi koja je na kraju meča glasila 78:73.\nNajefiaksniji je bio Vuković sa 16 poena, a u redovima Partizana istakli su se Panter i Mur sa po 14 poena.


Ministarstvo: Rusija ne razmatra mogućnost izlaska iz STO - Sputnjik Srbija\n16:09 13 Jun 2021\nMinistarstvo: Rusija ne razmatra mogućnost izlaska iz STO\n12:02 08.01.2018 (osveženo 12:06 08.01.2018) Preuzmite kraći link\nRusija ne razmatra mogućnost izlaska iz Svetske trgovinske organizacije (STO) zbog zahteva Evropske unije koji se odnosi na svinjetinu, saopštila je pres-služba Ministarstva za ekonomski razvoj Rusije.\nEvropska unija traži da dobije pravo na obustavu koncesije od 1,39 milijardi evra godišnje, što je, prema EU, trošak uvoza živih svinja i drugih svinjskih proizvoda iz EU u Rusiju za 2013. godinu, odnosno pre uvođenja ruskih veterinarskih zabrana za ove proizvode.\nNa zasedanju organa za rešavanje sporova STO (ORS) predstavnici Rusije izrazili su svoje neslaganje sa stavom EU i ovaj zahtev će razmatrati arbitraža. Prvi zamenik predsedavajućeg ekonomskog odbora Saveta federacije Rusije, Sergej Kalašnjikov, izjavio je ranije da bi Rusija mogla da izađe iz STO ukoliko se ispune zahtevi Evropske unije za svinjetinu.\nMinistarstvo za ekonomski razvoj objašnjava da se u zahtevu EU ne govori ni o kakvim kaznenim sankcijama ili kompenzaciji za gubitke koje je pretrpeo tužitelj. Tužitelj može da dobije pravo da suspenduje svoje koncesije. To znači da tužitelj dobija pravo na neizvršenje svojih obaveza prema optuženom prema sporazumu STO.\nMinistarstvo smatra da je neosnovan ovaj zahtev EU u vezi sa činjenicom da Rusija navodno nije ispunila odluku ORS-a. „Ruska Federacija je u potpunosti donela svoje veterinarske zabrane i ograničenja u skladu sa odlukama ORS-a od 5. decembra 2017. godine. Federalna služba za veterinarski i fitosanitarni nadzor dozvolila je uvoz živih svinja i drugih neobrađenih svinjskih proizvoda iz EU u Rusiju, sa izuzetkom administrativnih teritorija određenih članica EU u kojima su zabeležene epidemije afričke svinjske kuge“, saopštilo je Ministarstvo.\nFederalna služba takođe je dozvolila uvoz termički obrađenih proizvoda iz EU, pod uslovom da se ispune zahtevi koje je postavio Međunarodni biro za epizootije. „Na taj način Evropska unija nema osnova da govori da Rusija nije ispunila odluke ORS-a“, ističe se u saopštenju.\nU skladu sa praksom i procedurama STO, Rusija će učestvovati u arbitraži za procenu adekvatnosti zahteva EU i pokreće arbitražni postupak u cilju utvrđivanja činjenice da je Rusija ispunila sve tačke odluke ORS-a, navodi se u saopštenju.\n„S obzirom da članstvo Rusije u STO pruža predvidivo i transparentno pravno okruženje na spoljnim tržištima, u uslovima diferzifikacije ruskog eksporta pitanje izlaska Rusije iz STO trenutno ne razmatraju nadležni ruski organi“, zaključuje Ministarstvo.\nsvinjsko meso, Ministarstvo za ekonomski razvoj, STO, EU\n16:09 Novak je u novim problemima /uživo/


RTCG - Radio Televizija Crne Gore - Nacionalni javni servis :: Dijaspora :: Osniva se Zajednica Crnogoraca u Albaniji\nTRAŽE PODRŠKU CG 13. 05. 2018. 17:46 >> 17:46 34\nTRAŽE PODRŠKU CG\nOsniva se Zajednica Crnogoraca u Albaniji\nPromocija Crne Gore i svih njenih građana su imperativ za Asocijaciju dijaspore, konstatovano je na sastancima u Tirani i Elbasanu sa našim iseljenicima.\nPredsjednik Zajednice Crnogoraca u Albaniji, organizacije koja je u osnivanju, Marinko Ćulafić je kazao za Radio Crne Gore da žele na organizovaniji način da djeluju i sarađuju sa matičnom državom.\n"Želimo da radimo na očuvanju crnogorskog nacionalnog identiteta i kulture u Albaniji. U fazi smo registracije udruženja, i taj posao biće završen za 10-tak dana. Nakon toga počećemo sa realizacijom planiranih projekata, a za sve to potrebna nam je podrška institucija iz Crne Gore", naveo je Ćulafić.\nPredsjednica Asocijacije dijaspore Vera Kirović je kazala da je dogovoreno da Asocijacija pruži zajednici u Albaniji administrativno-pravnu i tehničku podršku, ali i organizovanje manifestacija koje će za cilj imati promociju crnogorskog nacionalnog identiteta i kulture.\nUpravni odbor Asocijacije dijaspore bio je u Medovi - Shengjin, gdje su se pridružili navijačkoj grupi „Dukljani“ i sa njima odali počast crnogorskim iseljenicima - dobrovoljcima koji su davne 1916. godine iz Amerike se uputili brodom da daju podršku svom narodu u Prvom svjetskom ratu.\nJedan od vođa navijačke grupe dukljani Nenad Kukuličić je poručio da "Dukljani" , već treću godinu odaju počast herojima crnogirskim koji su ostavili porodice u Americi, kako bi se borili za slobodu Crne Gore.\n"Stalno ćemo podsjećati na stradanje crnogorskih dobrovoljaca na brodu Brindizi i nećemo dozvoliti da se ti crnogorski heroji zaborave", istakao je Kukuličić.\nPredsjednica Asocijacije dijaspore Vera Kirović je tom prilikom naglasila da nije slučajno što su članovi te organizacije u Medovi, obilježavajući godišnjicu stradanja crnogorskih iseljenika.\n"Na ovaj način Asocijacija čuva i promoviše svo dobro učinjeno od strane iseljenika prema Crnoj Gori. Takođe, svojim prisustvom iz Medove, Asocijacija želi da pošalje poruku da svaki građanin Crne Gore mora poštovati istoriju svog naroda, odavati počast svojim precima i nikada ne zaboraviti njihove žrtve koje su ugradili u temelje Crne Gore, ovakve kakva jeste danas. Koja je dom svih nas, koju nosimo u srcu, poštujemo njenu teritoriju, simbole i sve njene narode, i na različitostima gradimo skladan suživot, zarad nas i naših nasljednika", naglasila je Kirović.\nZato svi članovi Asocijacije dijaspore iz Medove, kaže Kirović, šalju poruku „Crna Gora to smo mi – đe god da smo“.\nPojačaće zajedničke granične patrole\n15. 06. 2018. 2\nZajedničkim projektima do zaštite baštine\n17. 03. 2018. 5\nMiješanje Albanije bezazleno\n06. 11. 2017. 6\nOdnosi primjer dobre saradnje\n30. 05. 2017. 1


Serbian Visions 2015\nSerbian Visions 2016\nPrvi multikongres u Srbiji, “Serbian Visions”, održan je tokom vikenda, 16. i 17. maja 2015. godine u Hotelu Radisson Blu Old Mill. Veliki vikend događaj sa 60 različitih dvočasovnih manifestacija, privukao je oko 3000 posetilaca. Učesnici „Serbian Visions“ su imali priliku da predstave rad svojih organizacija, svoje projekte, ideje, vizije i teme za koje se zalažu, da predstave i svoje kapacitete, prednosti, potrebe itd. Pored pozivanja svoje publike i ciiljne grupe, na ovom događaju nudile su se mogućnosti za razmenu ideja ili publike sa drugim učesnicima, kao i susreta sa drugim aktivnim građanima, koji su zainteresovani ili angažovani u radu civilnog društva.\nPosebnu zahvalnost dugujemo Hotelu Radisson Blu Old Mill, našem članu, na velikoj podršci u svim segmentima sprovođenja ovog projekta, kao i našim članovima učesnicima koji su bilo kroz sponzorstvo ili izlaganje na štandovima doprineli da Beograd po prvi put ima manifestaciju ovog tipa.\nSvečano otvaranje prvog multikongresa u Srbiji "Serbian Visions"\n15.5.2015. Na svečanom otvaranju prvog multikongresa u Srbiji, Serbian Visions, mnogobrojne predstavnike iz nevladinih organizacija i privrede u hotelu Radisson Blu Old Mill pozdravili su potpredsednica Vlade i ministarka državne uprave i lokalne samouprave Kori Udovički, predsednik Nemačko-srpskog privrednog udruženja dr Ronald Seeliger i predsednik Privredne komore Srbije Marko Čadež.\n"Ne može Srbija da se promeni ako država menja samu sebe, već to moraju da urade građani svojim idejama i inicijativama.", rekla je potpredsednica Vlade Kori Udovički. Ronald Seeliger smatra da kongres civilnog društva doprinosi razvoju društva i da privreda ne može da se sagleda izolovano nego da predstavlja deo društva. On je podsetio da je u Nemačkoj, koja ima 80 miliona stanovnika, oko 20 miliona ljudi organizovano u nevladine organizacije, kojih u toj državi ima oko 600.000 i da one predstavljaju posebnu profesionalnu granu.\n„Serbian Visions“ kao specifičan koncept okupljanja civilnog sektora i privrede na jednom mestu, ima veliki značaj, pre svega, jer doprinosi jačanju građanske inicijative i stvaranju povoljnijeg poslovnog okruženja, istakao je Marko Čadež, predsednik PKS.\n13.5.2015. Prvi multikongres u Srbiji „Serbian Visions", koji okuplja organizacije civilnog sektora i privrede biće održan ovog vikenda u Hotelu Radison Blu Old Mill u Beogradu, a organizatori očekuju veliki broj učesnika i posetilaca.\nManifestacija će se održati 16. i 17. maja, a obuhvata 60 dvočasovnih događaja sa više od 10 tematskih celina, najavili su organizatori - Nemačko-srpsko privredno udruženje i Privredna komora Srbije (PKS).\nMemorandum o saradnji za "Serbian Visions" između DSW i PKS\n27.03.2015 u Privrednoj komori Srbije potpisan je Memorandum o saradnji za prvi multikongres u Srbiji „Serbian Visions“ između Nemačko-srpskog privrednog udruženja (DSW) i Privredne komore Srbije (PKS). Serbian Visions će se održati 16. i 17.maja 2015.godine u Hotelu Radisson Blue Old Mill, kao spoj privrede i civilnog sektora na jednom mestu. Privredna komora Srbije učestvovaće sa DSW-om u pripremama, organizaciji kao i realizaciji ovog projekta.\n27.2.2015. u hotelu Radisson Blu Old Mill u Beogradu predstavljen je projekat DSW-a, Serbian Visions, prvi multikongres u Srbiji. Prezentaciju za organizacije necivilnog sektora održala je kordinator DSW-a Doris Danilović. Direktor Martin Knapp uputio je i ohrabrio sve prisutne na prijavu i učešće na ovom, za sada jedinstvenom formatu okupljanja civilnog sektora i privrede na jednom mestu. Serbian Visions, prvi multikongres, u Srbiji održaće se 16. i 17. maja 2015.godine. Više o svemu na našoj web stranici www.serbian-visions.rs.


Press Online :: Politika :: "BAL VAMPIRA" Đurić o poseti nekadašnjeg američkog rukovodstva Prištini: "Zločinci se vraćaju na mesto zločina"\n"BAL VAMPIRA" Đurić o poseti nekadašnjeg američkog rukovodstva Prištini: "Zločinci se vraćaju na mesto zločina"\n- To što imaju neki bal vampira u Prištini... ako mene pitate, to je bal vampira i po meni zločinci se vraćaju na mesto zločina, i Vesli Klark i Bil Klinton -rekao je Đurić.\nKlinton je na ovoj godišnjici dobio i odlikovanje\nOn je gostujući na TV Pink pokazao mapu na kojoj se vidi etnička struktura u Gnjlanama i Prištini pre 1999. godine i posle, kada tamo više praktično nema Srba.\n- To danas slave predstavnici koji kažu za sebe da su predstavnici demokratije i borci za ljudska prava - rekao je Đurić.\n- U sednici Saveta bezbednosti i širom sveta odvija se neprekidna borba da argumente iznesemo, i naši predstavnici skrešu u brk šta treba da im se kaže - rekao je Đurić.\nOn je naveo da Albanci bez ikakvog srama iznose najgore laži o Misiji UN, i dodao da im ta sednica SB UN nije pomogla da se u široj javnosti afirmišu i preporuče kao kandidat za članstvo u svetskoj organizaciji.\nKada je reč o iznetim tvrdnjama da su Srbi kolonizatori, direktor Kancelarije za KiM je rekao da su albanski seperatisti i njihovi političari šampioni sveta u propagandi i laži.\n- To je jedna crno bela slika koju projektuju u svet i Srbe prikazuju kao kolonizatore, iako sva dostupna istorijska dokumenta i video zapisi pokazuju sasvim drugačije i da su Srbi tu od iskona - rekao je Đurić.\nOn je rekao da predstavnici Srbije razgovore vode "bez rukavica".\n"U sednici Saveta bezbednosti i širom sveta odvija se neprekidna borba da argumente"\n- Nema razloga prećutati nekome ko tako ogoljeno laže, kao što je predstavnica Prištine Vljora Čitaku to uradila, ona je vređala inteligenciju svih sušalaca - rekao je Đurić.\nOn je naveo da je na KiM do juna 1999. godino bilo 372. 444 nealbanaca, od čega nesto više od 239. 000 Srba, a da je posle NATO intervencije pokrajinu napustilo napustilo 56 odsto pripadnika nealbanskih zajednica.\n- Da li je to kolonizacija? Svi ti koji pričaju o kolonizaciji školovani su na srpskim univerzitetima, a neku su školovani u Beogradu. Te reči njima služe za ostvarivanje političkih ciljeva, makijavelističkih i ljudima koji poznaju situaciju, to je jasno - rekao je Đurić.\nOn je naveo da da je problem i to što deo zapadnih država 20 godina nakon agresije na Srbiju, slepo podržava politiku koju su vodili i tada.\n- Albanci na KiM bez obzira šta urade, uvedu takse (na srpsku robu) protivno svim principima, oni izdaju jedno ili dva saopštenja, to osude i dalje ništa. Srbi bi bili najgori pregovarači na svetu, ako bi ponudili princip da kad Albanci urade nešto loše, ponude ustupak da bi oni povukli loše odluke... Zašto oni ne povuku takse i ne prestanu s provokacijama - upitao je Đurić.\nOn je dodao da je među albanskim političarima i separatistima zavladalo bolesno takmičenje u tome ko će biti gori prema Srbima.\nĐurić je istakao i da EU nema snagu da sprovede i garantuje potpisane dogovore u Briselu, kao i da je prošlo šest godina a da nije formirana Zajednica srpskih opština (ZSO).


Војнотехнички институт из Београда заинтересован за дипломце ФТН - Ozonpress :: internet portal\nDragon 23/10/2019 u 03:59 Odgovorite\nJa 23/10/2019 u 05:11 Odgovorite\nNaravno da su zainteresovani kad u Beogradu inžinjer neće da radi za platu od 50 000\nzanimljivosti u srbistanu 23/10/2019 u 08:02 Odgovorite\nE svasta covek da cuje. VTI je zaista propao, samo sto to nigde ne kazu. Strucnjaci su otisli u privatne firme ili u inostranstvo, i odneli su i projekte na kojima su radili.\nFilozof 24/10/2019 u 20:56 Odgovorite\nTo jeste tačno, ali je lako tim firmama da plate te inženjere, kad su im doneli projekte iz VTI koji su decenijama razvijani.\nBila je priča o jednoj privatnoj firmi koja radi topovske cevi, ali se sumnja da je neko iskopirao i dostavio im sve potrebne podatke koje je VTI stvarao godinama na osnovu istraživanja i testova na terenu.\nI ja mogu da dam dobru platu inženjeru, koji mi iz državne ustanove donese projekte razvijane više decenija, a ja preko ortaka u politici sredim da mi država plaća dalji razvoj nekog oružja.\nPrimer jedne takve firme je „DLS Specijalni sistemi d.o.o. Beograd“, koja je pokušala da proda Bangladešu samohodne haubice po ceni od pola miliona evra iako je prodajna cena državnih firmi oko 2,3 miliona evra.\nPonuda je povučena zbog toga što SDPR ima eksluzivnog zastupnika za Bangladeš, a delom i iz razloga što pomenuta privatna firma ima samo urađen prototip, pa su kupci bili u sumnji da će dobiti adekvatan proizvod po toj ceni.\nAli, iako privatne firme ne mogu da proizvedu samohodnu haubicu, mogu da se bave remontom naoružanja, proizvodnjom topovskih cevi (koje se menjaju posle određenog broja ispaljenih granata), pa na kraju krajeva i posredovanjem u izvozu (kao u dobro poznatom slučaju o kome se priča ovih dana).\nU normalnim zemljama se preduzimaju opsežne mere da se spreči krađa intelektualne svojine, a kod nas se to čak i stimuliše kako bi pojedinci uvezani u interesne klanove ostvarili ličnu korist.\nU tom svetlu, dobar inženjer u Beogradu će se pre odlučiti da radi za neku stranu kompaniju koja u Srbiji ima neku proizvodnju ili projektovanje, kao što su Siemens i slične.\nKinez 24/10/2019 u 16:52 Odgovorite\nKomentatori sve znaju… Bolje ništa ne pišite…


Galenika uvela najsavremeniji SAP softver › Made-in-Germany.rs\nGalenika uvela najsavremeniji SAP softver\nSrpska farmaceutska kompanija Galenika prva je u regionu centralne i istočne Evrope koja će svoje poslovne procese voditi u SAP S4HANA Cloud-u, najnovijem Enterprise Resource Planning (ERP) rešenju nemačke kompanije SAP.\nDigitalizacija kompletnog poslovanja Galenike obuhvatila je module kao što su računovodstvo, kontroling, prodaja i distribucija, upravljanje materijalima, planiranje i izvršenje proizvodnje. Priprema i implementacija projekta su trajali devet meseci, a srpska kompanija je ovo inovativno softversko rešenje za efikasno upravljanje svim poslovnim procesima uvela pre kompanija u razvijenim zemaljama kao što su Austrija, Mađarska, Poljska, Češka ili Slovačka.\nGlavna komparativna prednost SAP S4HANA softvera u odnosu na prethodne leži u inovaciji koja omogućava da se podaci iz svih sfera kompanijskog poslovanja nađu na cloudu, što uz povećanu bezbednost, bitno ubrzava ukupne poslovne procese. Pored toga, ovo rešenje u cloudu omogućava brži povrat uloženih sredstava, povoljniju infrastrukturu, povećanu agilnost, pametniji ERP cloud, kao i lakše i pouzdanije upravljanje poslovnim procesima.\n– Želimo da brzina i posvećenost kojom su zaposleni Galenike, zajedno sa impementacionim partnerima iz beogradskog Enetel Solutions-a, sproveli ovakav projekat, budu primer i ogledalo nove Galenike koju zajedno sa našim zaposlenima želimo da izgradimo. Implementacijom SAP-a stvaramo uslove da od Galenike napravimo modernu i konkurentnu kompaniju – kaže finansijski direktor Nenad Mijailović.\nKako je istakao, implementacija SAP-a je važan korak ka formiranju kompanije koja kvalitetom proizvoda i usluga odgovora zahtevima tržišta i koja je stabilan partner zajednici u kojoj posluje. On je, pri tom, dodao da menadžment ne skriva ambicije da brend Galenike vrati na zasluženo mesto regionalonog lidera u proizvodnji farmaceutskih proizvoda.\nNemci ponovo traže srpske dobavljače\nNemci opet traže dobavljače iz Srbije\nPrivrednici Baden-Virtenberga dolaze u Beograd\nOd MiG na 22/07/2019 / AKTUELNO / Ostavite komentar\nVrednost nemačke onlajn banke skočila na 3,5 mlrd. $


Pažin: Državni organi da zaštite zdravstvene radnike\nPažin je rekao da slučajevi nasilja na koje upozorava SDMCG jasno ukazuju na obavezu društva da snažnije i odlučnije zaštiti dostojanstvo i bezbjednost ljekara i medicinskog osoblja\n402 pregleda\t2 komentar(a)\nNadležni državni organi odgovorni su da pripadnicima ljekarske profesije garantuju punu bezbjednost, saopštio je potpredsjednik Vlade Zoran Pažin, navodeći da očekuje od Vrhovnog suda da uputi nadležne sudove na pooštravanje kaznene politike za sve oblike nasilja nad zdravstvenim radnicima.\nPažin, koji je i ministar pravde, razgovarao je danas sa predstavnicima Sindikata doktora medicine Crne Gore (SDMCG).\nPažin je rekao da slučajevi nasilja na koje upozorava SDMCG jasno ukazuju na obavezu društva da snažnije i odlučnije zaštiti dostojanstvo i bezbjednost ljekara i medicinskog osoblja.\nKako je saopšteno iz Vladine Službe za odnose sa javnošću, na sastanku je razgovarano i o načinu uspostavljanja što tješnje saradnje i što brže komunikacije između zdravstvenih institucija i Uprave policije, u cilju pravovremene reakcije policije i efikasne zaštite bezbjednosti zdravstvenih radnika.\nPomoćnik direktora Uprave policije Nikola Janjušević rekao je da je policija spremna da, u komunikaciji sa zdravstvenim institucijama i Sindikatom doktora medicine, bude uspostavljen mehanizam još ažurnije asistencije policijskih službenika u svim slučajevima ugrožavanja bezbjednosti zdravstvenih radnika.\n"Na sastanku je konstatovano da je, prije razmatranja potrebe za eventualnom izmjenom zakonodavstva, neophodno u potpunosti iskoristiti sve postojeće zakonske i institucionalne mogućnosti za efikasnu zaštitu bezbjednosti i dostojanstva ljekarske profesije“, navodi se u saopštenju.\ndoktoriljekariSindikat doktora medicineZoran PažinMinistarstvo pravde\n09.05. 16:49 h\t203\t339256\n09.05. 20:47 h\t1595\t182525\n09.05. 06:00 h\t749\t161024\n09.05. 19:12 h\t74397\n09.05. 14:47 h\t306\t65217


Vidović: Pomoć iz Kompenzacionog fonda zbog poremećaja na svjetskom tržištu\nMinistarka finansija Republike Srpske Zora Vidović rekla je da je cilj Prijedloga zakona o izmjenama Uredbe sa zakonskom snagom o Kompenzacionom fondu Republike Srpske da se kroz ovaj fond pomogne privrednim subjektima i građanima u novonastaloj situaciji prouzrokovanoj poremećajima na svjetskom tržištu.\nObrazlažući ovaj prijedlog zakona, koji se u Narodnoj skupštini Republike Srpske razmatra po hitnom postupku, Vidovićeva je rekla da se sredstvima iz Fonda žele obezbijediti određene količine hrane, energenata i drugih materijala potrebnih u određenim oblastima.\n“Usvajajući budžet za 2022. godinu u ovaj fond planirali smo nešto ispod 100 miliona KM. Smatramo da to neće biti dovoljno i vjerovatno ćemo rebalansom ova sredstva uvećati s obzirom na okolnosti u kojima se nalaze određene privredne grade i svi građani Republike Srpske zbog visokog rasta cijena”, rekla je Vidovićeva.\nOna je navela da je Vlada Srpske već planirala da se rebalansom iz Kompenzacionog fonda izdvoje dodatna sredstva za poljoprivredu.\n“Tako da bi ukupna sredstva za poljoprivreedu u 2022. bila oko 105 miliona KM. Planirali smo za privredu još dodatnih 40 miliona KM do kraja godine koji će sigurno biti izdvojeni iz budžeta i ovog fonda”, rekla je Vidovićeva.\nNEWER POSTČisteći štalu pronašao slike koje vrijede milione dolara\nOLDER POSTSrpski mlinari gube 8,5 miliona evra zarade zbog zabrane izvoza